**รายงานการประชุม คณะผู้บริหาร เพื่อขับเคลื่อนนโยบายการบริหารจัดการศึกษา**

 **ครั้งที่ ๔/๒๕๕๘**

 **สำนักงานเขตพื้นที่การศึกษาประถมศึกษาสิงห์บุรี**

 **เมื่อวันจันทร์ที่ ๒๐ เมษายน พ.ศ.๒๕๕๘ เวลา ๐๙.๐๐ น.**

**ณ ห้องประชุม สำนักงานเขตพื้นที่การศึกษาประถมศึกษาสิงห์บุรี ชั้น ๒**

**…………………………………..**

**ผู้มาประชุม**

1. นายสุเมธี จันทร์หอม ผู้อำนวยการสำนักงานเขตพื้นที่การศึกษาประถมศึกษาสิงห์บุรี
2. นายสุวรรณชัย ทองคำ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี (ประธาน)
3. นายจิตรพิสุทธิ์ เรืองวิลัย รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
4. นายนิกูล จิตรบรรพต รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
5. นายนิวัต เชื้อนาค รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
6. นายทิชากร กันหะ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
7. นางลาวัลย์ พิชญวรรธน์ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
8. นายเรวัฒ ชมภูเจริญ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
9. นายสุเชษฐ ประชากุล รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
10. นายณรงค์ ชุณหะนันทน์ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี
11. นายสุรชัย แย้มสวัสดิ์ ผู้อำนวยการกลุ่มอำนวยการ
12. นางสาวระพีพรรณ รุจิระเศรษฐ ผู้อำนวยการกลุ่มบริหารงานบุคคล
13. นางสาวทิพรัตน์ โสภาจารีย์ ผู้อำนวยการกลุ่มนโยบายและแผน
14. นางณัฐติกาญจน์ เที่ยงธรรม ผู้อำนวยการกลุ่มบริหารงานการเงินและสินทรัพย์
15. นางสาวเบญจวรรณ นันทพงษ์ ผู้อำนวยการกลุ่มส่งเสริมสถานศึกษาเอกชน
16. นางศรีรัตน์ ดารามาศ ผู้อำนวยการกลุ่มส่งเสริมการจัดการศึกษา
17. นางสิร์รานี วสุภัทร ผู้อำนวยการกลุ่มนิเทศฯ
18. นางสาววิมล อรัญปาน (แทน) ผู้อำนวยการหน่วยตรวจสอบภายใน

**ผู้ไม่มาประชุม**

1. นางสาววารุณีย์ บุญคง รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ติดราชการ
2. นายณัฎฐธีร์ บุญเขียวระยับ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ลาพักผ่อน
3. นายสัจจา สีปาน รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ไปราชการ

**ผู้เข้าร่วมประชุม**

1. นางศศิธร ครองศิล นักจัดการงานทั่วไปชำนาญการ กลุ่มอำนวยการ สพป.สิงห์บุรี

**เริ่มประชุมเวลา ๐๙.๐๐ น.**

เมื่อที่ประชุมพร้อมแล้ว นายสุวรรณชัย ทองคำ รองผู้อำนวยการสำนักงานเขตพื้นที่การศึกษาประถมศึกษาสิงห์บุรี ทำหน้าที่ประธานที่ประชุมไปพลางก่อน ได้กล่าวเปิดประชุมและได้แจ้งให้ที่ประชุมทราบว่า เนื่องจาก ผู้อำนวยการสำนักงานเขตพื้นที่การศึกษาประถมศึกษาสิงห์บุรี ติดราชการ โดยได้ดำเนินการประชุม ตามระเบียบวาระการประชุม โดยก่อนการประชุมได้ดำเนินกิจกรรมเพื่อเสริมสร้างขวัญและกำลังใจในการปฏิบัติงานให้บุคลากรของ สพป.สิงห์บุรี ที่มีวันคล้ายวันเกิด ประจำเดือนเมษายน ๒๕๕๘ โดยมอบช่อดอกไม้และของที่ระลึกฯ จำนวน ๖ ราย ตามลำดับ ดังนี้

๒

1. นางลาวัลย์ พิชญวรรธน์ รองผู้อำนวยการ สพป.สิงห์บุรี
2. นางประมวล ศรีสุธรรมศักดิ์ ศึกษานิเทศก์ สพป.สิงห์บุรี
3. นางสาววาสนา สิงหโชติ นักวิชาการศึกษาชำนาญการ
4. นางจารุชา มากพงษ์ เจ้าหน้าที่การเงินและบัญชีชำนาญงาน
5. นางบุญประกอบ ชีวะธรรม นักวิชาการศึกษาชำนาญการ
6. นางสาวลลิตา เพิงสงเคราะห์ เจ้าหน้าที่คุรุสภาเขตพื้นที่ฯ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

 **๑.๑ เรื่อง ผอ.สพป.สิงห์บุรี ติดราชการ**

 ด้วยในวันนี้ ท่าน ผอ.สพป.สิงห์บุรี ติดราชการ จึงได้มอบหมายให้ นายสุวรรณชัย ทองคำ รอง ผอ.สพป.สิงห์บุรี ทำหน้าที่เป็นประธานในการประชุม

ประเด็นเสนอ เพื่อทราบ

มติที่ประชุม รับทราบ

 **๑.๒ เรื่อง การแต่งกายของ บุคลากร สพป.สิงห์บุรี**

ประธาน แจ้งว่า เพื่อให้สอดคล้องกับนโยบายจังหวัดสิงห์บุรี ในส่วนของ สพป.สิงห์บุรี

จึงได้กำหนดแนวทางการแต่งกายของข้าราชการ สพป.สิงห์บุรี ดังนี้

1. วันจันทร์ แต่งกายเครื่องแบบสีกากีคอพับ หรือ เครื่องแบบพนักงานรัฐวิสาหกิจ หรือ เครื่องแบบพนักงานราชการ หรือ เครื่องแบบลูกจ้างประจำ
2. วันอังคาร สวมใส่เสื้อลายไกรสรราชสีห์ และ ดอกมะกล่ำต้น สีเหลือง
3. วันพุธ สวมใส่เสื้อโปโลสีม่วงปักรูปไกรสรราชสีห์
4. วันศุกร์ สวมใส่เสื้อสีขาว โครงการจิตดี ทีมดี มีความรับผิดชอบ

ประเด็นเสนอ เพื่อทราบ

มติที่ประชุม รับทราบ

**ระเบียบวาระที่ ๒ เรื่องรับรองรายงานการประชุม ครั้งที่แล้ว**

**(ครั้งที่ ๓/๒๕๕๘ เมื่อวันที่ ๒๐ มีนาคม ๒๕๕๘)**

สพป.สิงห์บุรี ได้ประชุมคณะผู้บริหาร สพป.สิงห์บุรี เพื่อขับเคลื่อนนโยบายการจัด

การศึกษา ครั้งที่ ๓/๒๕๕๘ เมื่อวันที่ ๒๐ มีนาคม ๒๕๕๘ เวลา ๐๙.๐๐ น. ณ ห้องประชุม สพป.สิงห์บุรี ชั้น ๒ นั้น สพป.สิงห์บุรี ได้จัดทำรายงานการประชุมดังกล่าว เพื่อแจ้งผู้เกี่ยวข้องนำไปปฏิบัติและพิจารณารับรองรายงานการประชุม ทางเว็บไซต์ของ สพป.สิงห์บุรี www.singarea.moe.go.th มุมด้านซ้ายของเว็บไซต์ ชื่อ “รายงานประชุมคณะผู้บริหาร” ทั้งนี้ หากมีประเด็นจะเพิ่มเติม แก้ไข ปรับปรุงประการใด โปรดแจ้ง กลุ่มอำนวยการ ภายในวันที่ ๒๐ เมษายน ๒๕๕๘ หากพ้นกำหนดนี้ ถือว่าที่ประชุมรับรองรายงานการประชุมดังกล่าว

ประเด็นเสนอ เพื่อโปรดทราบและพิจารณา

มติที่ประชุม รับทราบ

๓

**ระเบียบวาระที่ ๓ เรื่องที่เสนอให้ที่ประชุมทราบ**

 ผอ.สพป.สิงห์บุรี ได้แจ้งให้ที่ประชุมทราบ ดังนี้

1. เรื่อง วัตถุประสงค์การประชุมคณะผู้บริหารของ สพป.สิงห์บุรี สรุปดังนี้
2. เพื่อสังเคราะห์ข้อประชุม ข้อราชการต่าง ๆ เพื่อนำมาจัดทำเป็นระเบียบวาระการ

ประชุมผู้บริหารสถานศึกษา (มีประเด็นใดบ้างที่จะนำมาพิจารณา แล้วนำไปสู่การประชุมผู้บริหารสถานศึกษาต่อไป)

1. ทำให้ได้รับทราบและรับรู้เหมือนกัน ตรงกัน
2. เพื่อนำไปสู่การปฏิบัติเดียวกัน
3. สะท้อนภาพความเป็นผู้นำ ความเป็นผู้บริหาร
4. เรื่อง ข่าวความเคลื่อนไหว เพื่อเป็นการแลกเปลี่ยนเรียนรู้กัน ดังนี้

๑) เรื่องรัฐธรรมนูญ

1. เรื่องคำสั่งโยกย้ายผู้บริหารระดับกระทรวง
2. เรื่อง คำสั่ง สพป.สิงห์บุรี เกี่ยวกับให้บุคลากรไปปฏิบัติหน้าที่ จำนวน ๒ ราย เพื่อเป็นการปรับกำลังคนให้เหมาะสมกับสถานการณ์ในปัจจุบัน คือ

๑) นางสาวธารทิพย์ แสงสว่าง จากกลุ่มบริหารงานบุคคล ไปช่วยปฏิบัติราชการที่กลุ่มนโยบายและแผน

๒) นายอาศิระ พรพัฒนชัย จากกลุ่มนโยบายและแผน ไปช่วยปฏิบัติราชการที่กลุ่มอำนวยการ เนื่องจาก นายไฉน โชติวรรณ ขอลาออกจากราชการ

 ๔. เรื่อง คำรับรองการปฏิบัติราชการ

 - ฝากคณะผู้บริหารของ สพป.สิงห์บุรี ได้ช่วยกันดู และเชื่อมโยง ให้ลงลึกถึงรายละเอียด ในส่วนที่กลุ่มของตัวเองรับผิดชอบ

 - เป้าหมาย เป็นกลไกในการพัฒนางาน ทำอย่างไร จะเห็นเป้าหมายที่ชัดเจน

 ๕. เรื่อง การร่วมกิจกรรมของ สพป.สิงห์บุรี

 - รอง ผอ.สพป.สิงห์บุรี แต่ละพื้นที่ ทราบหรือไม่ว่า บุคลากรในพื้นที่มาร่วมกิจกรรมครบหรือไม่ ฝากพิจารณาหาแนวทาง

 ๖. เรื่อง การจัดงานประเพณีสงกรานต์ สพป.สิงห์บุรี

 - การจัดงานประเพณีสงกรานต์ สพป.สิงห์บุรี ผ่านไปด้วยดีและคิดว่า รูปแบบต่างๆ คงใช้เป็นแนวทาง ในการจัดงานในปีต่อไป เช่น การจัดสถานที่ กิจกรรม การนิมนต์พระ ฯลฯ

 ๗. เรื่อง กิจกรรมเข้าสู่อาเซียน

 - คำถาม มีใครตอบได้ว่า เหลืออีกกี่วันที่จะเข้าสู่ประชาคมอาเซียน

 - มอบ ผอ.สพป.สิงห์บุรี ได้มอบให้ศึกษานิเทศก์ จัดทำโครงการใน ๒ เรื่อง

 ๑) เสียงตามสาย โดยพูดภาษาอังกฤษและแปลเป็นไทย วัตถุประสงค์เพื่อฝึกตัวเอง และเรียนรู้ภาษาอังกฤษมากขึ้น ออกอากาศเวลา ๑๑.๐๐ น.

 ๒) การเรียนรู้วัฒนธรรม ประเพณี และขนบธรรมเนียมประเทศในกลุ่มอาเซียน ๑๐ ประเทศ (ยกเว้นประเทศไทย) สรุปรูปแบบและวิธีการ ดังนี้

- การแบ่งบุคลากร รับผิดชอบจัดกิจกรรมแต่ละประเทศ ทำอย่างไร ให้บุคลากรอีก ๙

กลุ่มได้รู้จักประเทศนั้น ๆ ทำอย่างไรให้กลุ่มอื่น ๆ มีความซาบซึ้งและประทับใจเกี่ยวกับประเทศของตัวเองมากที่สุด และหากทำได้ กลุ่มนั้นจะชนะ

- จัดกิจกรรมเป็นสัปดาห์ รูปแบบและวิธีการนำเสนอให้กลุ่มประเทศนั้น ๆ คิดกันเอง

- หลังการจัดกิจรรมให้มีการทดสอบความรู้

๔

เรื่องเพื่อทราบของกลุ่มต่าง ๆ

 **๑. กลุ่มอำนวยการ**

**๑.๑ เรื่อง การจัดกิจกรรมเสริมสร้างขวัญและกำลังใจในการปฏิบัติงาน**

ด้วย สพป.สิงห์บุรี ได้กำหนดจัดกิจกรรมเสริมสร้างขวัญและกำลังในการปฏิบัติงาน

โดยมอบช่อดอกไม้และของที่ระลึกให้แก่บุคลากรที่มีวันคล้ายวันเกิดเป็นประจำทุกเดือน และสำหรับบุคลากรที่มีวันคล้ายวันเกิน ประจำเดือน เมษายน ๒๕๕๘ จำนวน ๖ คน ดังนี้

1. นางลาวัลย์ พิชญวรรธน์ รองผู้อำนวยการ สพป.สิงห์บุรี
2. นางประมวล ศรีสุธรรมศักดิ์ ศึกษานิเทศก์ สพป.สิงห์บุรี
3. นางสาววาสนา สิงหโชติ นักวิชาการศึกษาชำนาญการ
4. นางจารุชา มากพงษ์ เจ้าหน้าที่การเงินและบัญชีชำนาญงาน
5. นางบุญประกอบ ชีวะธรรม นักวิชาการศึกษาชำนาญการ
6. นางสาวลลิตา เพิงสงเคราะห์ เจ้าหน้าที่คุรุสภาเขตพื้นที่ฯ

ประเด็นเสนอ เพื่อแจ้งให้ที่ประชุมคณะผู้บริหารของ สพป.สิงห์บุรีทราบ

มติที่ประชุม รับทราบ

**๑.๒ สรุปการปฏิบัติราชการของคณะผู้บริหาร สพป.สิงห์บุรี เดือน มีนาคม ๒๕๕๘**

สพป.สิงห์บุรี ได้สรุปการปฏิบัติราชการของคณะผู้บริหาร สพป.สิงห์บุรี

ประจำเดือน มีนาคม ๒๕๕๘ ดังนี้

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลากิจ** | **ลาป่วย** | **ลาพักผ่อน** | **ไปราชการ** |
| **ครั้ง** | **วัน** | **ครั้ง** | **วัน** | **ครั้ง** | **วัน** | **ครั้ง** | **วัน** |
| ๑ | นายสุเมธี จันทร์หอม | ผอ.สพป.สห. | - | - | - | - | - | - | ๑ | ๒ |
| ๒ | นายสุวรรณชัย ทองคำ | รอง ผอ.สพป.สห | - | - | - | - | ๑ | ครึ่งวัน | - | - |
| ๓ | นางสาววารุณีย์ บุญคง | รอง ผอ.สพป.สห | - | - | - | - | - | - | ๑ | ๑ |
| ๔ | นายณัฏฐธีร์ บุญเขียวระยับ | รอง ผอ.สพป.สห | - | - | - | - | - | - | ๑ | ๔ |
| ๕ | นายจิตรพิสุทธิ์ เรืองวิลัย | รอง ผอ.สพป.สห | - | - | ๒ | ๓ | ๒ | ๒ | ๑ | ๑ |
| ๖ | นายนิกูล จิตรบรรพต | รอง ผอ.สพป.สห | - | - | - | - | - | - | ๔ | ๔ |
| ๗ | นายนิวัต เชื้อนาค | รอง ผอ.สพป.สห | - | - | - | - | - | - | ๕ | ๑๕ |
| ๘ | นายเรวัฒ ชมภูเจริญ | รอง ผอ.สพป.สห | - | - | - | - | - | - | - | - |
| ๙ | นายทิชากร กันหะ | รอง ผอ.สพป.สห | - | - | - | - | - | - | ๑ | ๔ |
| ๑๐ | นางลาวัลย์ พิชญวรรธน์ | รอง ผอ.สพป.สห | - | - | ๑ | ๒ | - | - | ๒ | ๗ |
| ๑๑ | นายสัจจา สีปาน | รอง ผอ.สพป.สห | - | - | - | - | - | - | ๓ | ๓ |
| ๑๒ | นายสุเชษฐ ประชากุล | รอง ผอ.สพป.สห | - | - | - | - | - | - | ๒ | ๒ |
| ๑๓ | นายณรงค์ ชุณหะนันทน์ | รอง ผอ.สพป.สห | - | - | - | - | ๑ | ๑ | ๒ | ๒ |
| ๑๔ | นายสุรชัย แย้มสวัสดิ์ | ผอ.กลุ่ม อก. | - | - | - | - | - | - | ๓ | ๔ |
| ๑๕ | นางสาวระพีพรรณ รุจิระเศษฐ | ผอ.กลุ่ม บค. | - | - | - | - | - | - | ๒ | ๒ |
| ๑๖ | นางสาวทิพรัตน์ โสภาจารีย์ | ผอ.กลุ่ม ผง. | - | - | - | - | - | - | ๒ | ๒ |
| ๑๗ | นางศรีรัตน์ ดารามาศ | ผอ.กลุ่ม สศ. | - | - | - | - | - | - | ๓ | ๓ |
| ๑๘ | นางสิร์รานี วสุภัทร | ผอ.กลุ่ม ศน. | - | - | - | - | ๑ | ๕ | ๔ | ๗ |

๕

|  |  |  |  |  |  |  |
| --- | --- | --- | --- | --- | --- | --- |
| **ที่** | **ชื่อ – สกุล** | **ตำแหน่ง** | **ลากิจ** | **ลาป่วย** | **ลาพักผ่อน** | **ไปราชการ** |
| **ครั้ง** | **วัน** | **ครั้ง** | **วัน** | **ครั้ง** | **วัน** | **ครั้ง** | **วัน** |
| ๑๙ | นางณัฐติกาญจน์ เที่ยงธรรม | ผอ.กลุ่ม กง. | - | - | - | - | ๒ | ๓ | ๑ | ๑ |
| ๒๐ | นางสาวเบญจวรรณ นันทพงษ์ | ผอ.กลุ่ม อช. | - | - | - | - | - | - | ๖ | ๑๓ |
| ๒๑ | นางสาววิมล อรัญปาน | แทน ตสน. | - | - | - | - | - | - | ๓ | ๔ |

ประเด็นเสนอ เพื่อแจ้งให้ที่ประชุมคณะผู้บริหารของ สพป.สิงห์บุรีทราบ

มติที่ประชุม รับทราบ

  **๑.๓ เรื่อง การกำกับ ติดตามประเมินผลระบบควบคุมภายใน ปีงบประมาณ ๒๕๕๘**

 ตามระเบียบคณะกรรมการตรวจเงินแผ่นดิน ว่าด้วยการกำหนดมาตรฐานการควบคุมภายใน พ.ศ.๒๕๔๔ กำหนดให้หน่วยรับตรวจจัดวางระบบการควบคุมภายใน โดยใช้มาตรฐานการควบคุมภายในเป็นแนวทางให้แล้วเสร็จภายในหนึ่งปีนับแต่วันที่ระเบียบนี้ใช้บังคับ และติดตามระบบควบคุมภายใน ที่ได้กำหนดไว้ รายงานผู้กำกับดูแล และคณะกรรมการตรวจเงินแผ่นดินอย่างน้อยปีละครั้ง ภายในเก้าสิบวันหลังสิ้นปีงบประมาณ นั้น เพื่อให้การดำเนินงานระบบควบคุมภายในของสถานศึกษาสังกัด สพป.สิงห์บุรี เป็นไปตามระเบียบคณะกรรมการตรวจเงินแผ่นดิน ว่าด้วยกำหนดมาตรการควบคุมภายใน พ.ศ. ๒๕๕๔ (ข้อ ๖) มีความถูกต้อง ครบถ้วน สมบูรณ์ มีประสิทธิภาพ เกิดประโยชน์สูงสุดในการบริหารจัดการและจัดการศึกษา สพป.สิงห์บุรีจึงแต่งตั้งคณะกรรมการกำกับ ติดตามประเมินผลการควบคุมภายในของกลุ่มงาน และสถานศึกษาในสังกัด ตามคำสั่ง สพป.สิงห์บุรี ที่ ๘๙/๒๕๕๘ สั่ง ณ วันที่ ๙ มีนาคม ๒๕๕๘ (เอกสารแนบ ๑) ในการนี้ คณะกรรมการกำหนดไปติดตามการดำเนินงานระบบควบคุมภายในของสถานศึกษาตั้งแต่เดือนพฤษภาคม ๒๕๕๘ เป็นต้นไป ซึ่งการติดตามประเมินผลดังกล่าวคณะกรรมการจะเก็บข้อมูลเพื่อประกอบการคัดเลือกโรงเรียนแกนนำตามมาตรฐานการควบคุมภายในของ สพป.สิงห์บุรี สำหรับกำหนดการติดตามจะแจ้งให้โรงเรียนทราบต่อไป

ประเด็นเสนอ เพื่อโปรดทราบ และขอให้โรงเรียนจัดเตรียมเอกสาร ข้อมูล เกี่ยวกับระบบการควบคุม

 ภายในของโรงเรียน และให้ความร่วมมือกับคณะกรรมการฯ ด้วย

มติที่ประชุม รับทราบ

**๑.๔ เรื่อง การอบรมเชิงปฏิบัติการระบบควบคุมภายในและการจัดทำรายงาน**

 **การประเมินการควบคุมภายใน** ด้วย สพป.สิงห์บุรีได้จัดโครงการการอบรมเชิงปฏิบัติการระบบควบคุมภายในและการจัดทำ

รายงานการประเมินการควบคุมภายในประจำปีงบประมาณ ๒๕๕๘ โดยมีวัตถุประสงค์เพื่อพัฒนาผู้บริหาร หรือครู ผู้รับผิดชอบดำเนินงานระบบควบคุมภายในสถานศึกษาให้มีความรู้ความเข้าใจเกี่ยวกับระบบการควบคุมภายใน และสามารถนำไปปฏิบัติได้อย่างมีประสิทธิภาพ โรงเรียนละ ๑ คน แบ่งการอบรมฯ เป็น ๒ รุ่น ดังนี้ (เอกสารแนบ ๒)
 รุ่นที่ ๑ วันที่ ๖ พฤษภาคม ๒๕๕๘ ณ ห้องประชุมสำนักงานเขตพื้นที่การศึกษาประถมศึกษาสิงห์บุรี ชั้น ๓ ผู้เข้าประชุมประกอบด้วยผู้บริหาร หรือครู ในสังกัดอำเภออินทร์บุรี อำเภอพรหมบุรี และอำเภอท่าช้าง

รุ่นที่ ๒ วันที่ ๗ พฤษภาคม ๒๕๕๘ ณ ห้องประชุมสำนักงานเขตพื้นที่การศึกษา

ประถมศึกษาสิงห์บุรี ชั้น ๓ ผู้เข้าประชุมประกอบด้วยผู้บริหาร หรือครู ในสังกัดอำเภอเมืองสิงห์บุรี อำเภอบางระจัน และอำเภอค่ายบางระจัน
ประเด็นเสนอ เพื่อโปรดทราบและขอให้ทุกโรงเรียนส่งผู้รับผิดชอบระบบควบคุมภายในของโรงเรียน

เข้าประชุมตามกำหนด และขอให้แจ้งชื่อผู้เข้ารับการอบรมให้กลุ่มอำนวยการ ภายในวันที่ ๒๕ เมษายน ๒๕๕๘

มติที่ประชุม รับทราบ

๖

**๑.๕ เรื่อง การพัฒนาเว็บไซต์การจัดการความรู้** ด้วย สพฐ. ได้ดำเนินการอบรมพัฒนาเว็บไซต์การจัดการความรู้สำนักงานเขตพื้นที่

การศึกษา เพื่อให้เป็นแหล่งจัดเก็บและเผยแพร่ความรู้ในการยกระดับคุณภาพการจัดการศึกษาทั้งด้านวิชาการ ด้านทักษะสำหรับอนาคต และด้านคุณลักษณะผู้เรียน ของสำนักงานเขตพื้นที่การศึกษา ซึ่งเว็บไซต์นี้จะเป็น ตัวช่วยหนึ่งในการขับเคลื่อนการปฏิรูปการศึกษา และพัฒนาองค์การแห่งการเรียนรู้ ตามแนวทางการพัฒนาคุณภาพการบริหารจัดการภาครัฐ หมวด ๔ การวัด การวิเคราะห์ และการจัดการความรู้ เมื่อวันที่ ๖ – ๙ มกราคม ๒๕๕๘ ณ โรงแรมคิงค์ปาร์ค อเวนิว ถนนศรีนครินทร์ กรุงเทพมหานคร
 ในการนี้ สพป.สิงห์บุรี ได้มอบหมายให้นายบุญทรง กลับทอง ช่างไฟฟ้าชั้น ๓ ปฏิบัติงานศูนย์ ICT เข้ารับการอบรม และได้พัฒนาเว็บไซต์การจัดการความรู้ของ สพป.สิงห์บุรี ขึ้นใหม่ทดแทนเว็บไซต์ การจัดการความรู้เดิมซึ่งมีข้อจำกัดในการเผยแพร่ข้อมูล โดยสามารถเข้าดูและเผยแพร่ความรู้ได้ที่เว็บไซต์ การจัดการความรู้ใหม่ ที่ http://km.singarea/km ทั้งนี้ การเผยแพร่ความรู้และผลงานต่าง ๆ ทางเว็บไซต์นี้จะสามารถนำไปใช้อ้างอิงได้
ประเด็นเสนอ เพื่อโปรดทราบ จึงขอเชิญชวนผู้บริหารและครู สมัครเป็นสมาชิกและเผยแพร่ความรู้

ในเว็บไซต์การจัดการความรู้ สพป.สิงห์บุรี ตามคู่มือที่แนบ (เอกสารแนบ ๓)

มติที่ประชุม รับทราบ

**๑.๖ เรื่อง สรุปการรายงานคำรับรองการปฏิบัติราชการ ปี ๒๕๕๘ รอบ ๖ เดือน**

 ตามที่สำนักงานคณะทำงานการศึกษาขั้นพื้นฐาน ได้กำหนดกรอบการประเมินผลการปฏิบัติราชการตาม คำรับรองการปฏิบัติราชการ และการปฏิบัติราชการตามแผนปฏิบัติราชการ ประจำปีงบประมาณ พ.ศ. ๒๕๕๘ และกำหนดให้สำนักงานเขตพื้นที่การศึกษาปฏิบัติราชการให้บรรลุผลสำเร็จตามเป้าหมาย ตัวชี้วัด คำรับรองการปฏิบัติราชการ พร้อมทั้งกำหนดให้รายงานผลการดำเนินงานให้ สพฐ.ทราบ ในรอบ ๖ เดือน ๙ เดือน และ ๑๒ เดือน ในการนี้ สพฐ. ได้เปิดระบบให้รายงานผลการดำเนินงานรอบ ๖ เดือน ระหว่างวันที่ ๑-๑๕ เมษายน ๒๕๕๘ ซึ่งในส่วนของ สพป.สิงห์บุรี ผู้รับผิดชอบตัวชี้วัดต่าง ๆ ได้รายงานผลการดำเนินงานแล้วตามรายละเอียดที่แนบ (เอกสารแนบ ๔)

ประเด็นเสนอ เพื่อโปรดทราบ

มติที่ประชุม รับทราบ

**๑.๗ เรื่อง การดำเนินงานตามตัวชี้วัดคำรับรองการปฏิบัติราชการตัวชี้วัดที่ ๖.๑**

 **ระดับความสำเร็จของการจัดทำรายงานลักษณะสำคัญขององค์การ** สพฐ. กำหนดให้สำนักงานเขตพื้นที่การศึกษา จัดทำรายงานลักษณะสำคัญขององค์การ

เพื่อเป็นการดำเนินการทบทวน วิเคราะห์สถานภาพในปัจจุบันของสำนักงานเขตพื้นที่การศึกษา ทั้งโครงสร้าง การบริหารงาน จำนวนบุคลากร สภาพแวดล้อมในการปฏิบัติงาน ความสัมพันธ์ระหว่างหน่วยงานกับผู้รับบริการ ส่วนราชการอื่น และประชาชน ความท้าทายที่สำคัญในเชิงยุทธศาสตร์ที่ สพป./สพม. เผชิญอยู่ รวมถึงแนวทาง การปรับปรุงผลการดำเนินการ ตามเกณฑ์คุณภาพการบริหารจัดการภาครัฐ (PMQA) เพื่อให้สำนักงานเขตพื้นที่การศึกษาเข้าใจและนำไปใช้ประกอบการวางแผนพัฒนาองค์การ รวมทั้งประกอบการดำเนินการต่างๆ ได้อย่างครอบคลุมทุกประเด็นที่สำคัญ ในการดำเนินงาน สพป. จะต้องจัดทำรายงานด้วยการตอบคำถามที่ กพร.กำหนด ได้แก่ ลักษณะพื้นฐานของส่วนราชการ จำนวน ๕ ข้อ ความสัมพันธ์ภายใน ภายนอกองค์การ จำนวน ๓ ข้อ สภาพการแข่งขัน ๔ ข้อ ความท้าทายเชิงยุทธศาสตร์ จำนวน ๑ ข้อ และระบบการปรับปรุงผลการดำเนินงาน จำนวน ๒ ข้อ รวม ๑๕ ข้อ สำหรับในปีงบประมาณ ๒๕๕๘ สำนักงานเขตพื้นที่การศึกษาจะต้องกำหนดกระบวนการสร้างคุณค่า กระบวนการสนับสนุน และแนวทาง วิธีการในการปรับปรุงประสิทธิภาพของส่วนราชการ

๗

 ในการนี้ กลุ่มอำนวยการได้จัดทำร่างรายงานและส่งให้กลุ่มต่าง ๆ พิจารณา ในรายละเอียด ในกรณีที่ต้องการปรับปรุง แก้ไข ให้แจ้งกลุ่มอำนวยการภายในวันที่ ๕ เมษายน ๒๕๕๘ นั้น บัดนี้ การจัดทำรายงานลักษณะสำคัญขององค์การได้ดำเนินการเสร็จสิ้นแล้วตามรายละเอียดที่แนบมาพร้อมนี้

ประเด็นเสนอ เพื่อโปรดทราบ

มติที่ประชุม รับทราบ

 **๑.๘ เรื่อง กฐินพระราชทาน สพฐ. ประจำปี ๒๕๕๘**

 ด้วย ในปี ๒๕๕๘ พระบาทสมเด็จพระเจ้าอยู่หัว ทรงพระกรุณาโปรดเกล้าฯ ให้สำนักงานคณะกรรมการการศึกษาขั้นพื้นฐาน นำผ้าพระกฐินพระราชทานทอดถวายแด่ พระภิกษุสงฆ์ สามเณร จำพรรษา ณ วัดพิกุลทอง อำเภอท่าช้าง จังหวัดสิงห์บุรี ในวันศุกร์ที่ ๖ พฤศจิกายน ๒๕๕๘ เวลา ๐๙.๓๙ น. ดังรายละเอียดตามกำหนดการที่แนบ (เอกสารแนบ ๕ )

 เพื่อให้การดำเนินงานถวายผ้าพระกฐินพระราชทานเป็นไปด้วยความเรียบร้อย จึงขอความร่วมมือ ดังนี้

1. ขอให้ สพป.สิงห์บุรี เป็นเจ้าภาพหลักและประสานงานกับ สพม.เขต ๕ จัดหาบุคลากรทำหน้าที่คณะกรรมการฝ่ายต่าง ๆ ตามจำนวนที่เหมาะสม สำหรับกรรมการรายย่อยขอให้หน่วยงานที่ได้รับมอบหมายภารกิจเป็นผู้แต่งตั้ง
2. ขอให้ สพป.สิงห์บุรี เขต ๑ จัดทำข้อมูลประวัติ วัดและจำนวนพระภิกษุสงฆ์ – สามเณร ของวัดพิกุลทอง เส้นทางการเดินทางจากกรุงเทพถึงวัดพิกุลทอง โดยจัดส่งข้อมูลให้สำนักอำนวยการ ภายในวันที่ ๓๐ เมษายน ๒๕๕๘ เพื่อจัดทำคำสั่งแต่งตั้งคณะกรรมการฯ

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

 **๑.๙ เรื่อง แนวทางการแต่งกายของข้าราชการ ลูกจ้าง และเจ้าหน้าที่ในสังกัด**

 **สพป.สิงห์บุรี**

ด้วย จังหวัดสิงห์บุรี ได้กำหนดแนวทางการแต่งกายในการปฏิบัติงานของข้าราชการ ลูกจ้าง

พนักงานของรัฐ และพนักงานรัฐวิสาหกิจในจังหวัดสิงห์บุรี ดังนี้

1. วันจันทร์ แต่งกายเครื่องแบบสีกากีคอพับ หรือ เครื่องแบบพนักงานรัฐวิสาหกิจ หรือ เครื่องแบบพนักงานราชการ หรือ เครื่องแบบลูกจ้างประจำ
2. วันอังคาร สวมใส่เสื้อลายไกรสรราชสีห์ และ ดอกมะกล่ำต้น สีเหลือง
3. วันพุธ สวมใส่เสื้อโปโลสีม่วงปักรูปไกรสรราชสีห์
4. วันศุกร์ สวมใส่เสื้อเชิ้ตสีม่วงลายไกรสรราชสีห์

เพื่อให้สอดคล้องกับจังหวัดสิงห์บุรี ในส่วนของ สพป.สิงห์บุรี จึงได้กำหนดแนวทางการ

แต่งกายของข้าราชการ สพป.สิงห์บุรี ดังนี้

1. วันจันทร์ แต่งกายเครื่องแบบสีกากีคอพับ หรือ เครื่องแบบพนักงานรัฐวิสาหกิจ หรือ เครื่องแบบพนักงานราชการ หรือ เครื่องแบบลูกจ้างประจำ
2. วันอังคาร สวมใส่เสื้อลายไกรสรราชสีห์ และ ดอกมะกล่ำต้น สีเหลือง
3. วันพุธ สวมใส่เสื้อโปโลสีม่วงปักรูปไกรสรราชสีห์
4. วันศุกร์ สวมใส่เสื้อสีขาว โครงการจิตดี ทีมดี มีความรับผิดชอบ

ประเด็นเสนอ เพื่อโปรดทราบ

มติที่ประชุม รับทราบ

๘

**๑.๑๐ เรื่อง สรุปโครงการสร้างบ้านให้นักเรียนด้อยโอกาส เพื่อเฉลิมพระเกียรติ**

 **สมเด็จพระเทพรัตนราชสุดาฯ สยามบรมราชกุมารี เนื่องในวโรกาสพระชนมายุ**

 **๖๐ พรรษา ๒ เมษายน ๒๕๕๘**

ตามที่ สพป.สิงห์บุรี ได้จัดทำโครงการสร้างบ้านให้นักเรียนด้อยโอกาส เพื่อเฉลิม

พระเกียรติสมเด็จพระเทพรัตนราชสุดาฯ สยามบรมราชกุมารี เนื่องในวโรกาสพระชนมายุ ๖๐ พรรษา ๒ เมษายน ๒๕๕๘ โดยร่วมกับวิทยาลัยเทคนิคสิงห์บุรี แห่งที่ ๑ ดำเนินการสร้างบ้านให้โดยไม่มีค่าใช้จ่าย จำนวน ๒ หลัง โดยเงินบริจาค ซึ่งได้ดำเนินการจัดสร้างและทำพิธีมอบให้กับนักเรียนไปเรียบร้อยแล้ว เมื่อวันที่ ๓๐ และ ๓๑ มีนาคม ๒๕๕๘ ในการนี้ กลุ่มอำนวยการ ขอสรุปรายงานการรับบริจาคเงิน ดังนี้

1. ส่วนที่ ๑ รับจากบุคลากรของ สพป.สิงห์บุรี จำนวน ๘๒ คน เป็นเงินบริจาคทั้งสิ้น ๗๔,๓๐๐ บาท
2. ส่วนที่ ๒ รับจากสถานศึกษา โดยการประสานงานของ ผอ.พลพิพัฒน์ สุระขันธ์

ผอ.โรงเรียนอนุบาลสิงห์บุรี เป็นเงินบริจาคทั้งสิ้น ๑๔๓,๐๗๘ บาท รวมเป็นเงินบริจาคทั้งสิ้น ๒๑๗,๓๗๘ บาท

1. ค่าใช้จ่ายในการก่อสร้างบ้าน ๒ หลัง เป็นเงิน ๑๔๐,๐๐๐ บาทประกอบด้วย
* ค่าวัสดุอุปกรณ์ก่อสร้าง จำนวน ๑๐๐,๐๐๐ บาท
* ค่าอุปกรณ์ประจำบ้าน จำนวน ๒๐,๐๐๐ บาท
* มอบเป็นทุนการศึกษา จำนวน ๒๐,๐๐๐ บาท
1. คงเหลือเงินบริจาค จำนวน ๗๗,๓๗๘ บาท

ประเด็นเสนอ เพื่อโปรดทราบ

มติที่ประชุม รับทราบ

 **๑.๑๑ เรื่อง สรุปการจัดงานส่งเสริมค่านิยมความกตัญญูและสืบสานประเพณีสงกรานต์**

 **สพป.สิงห์บุรี ประจำปี ๒๕๕๘**

 ตามที่ สพป.สิงห์บุรี ได้กำหนดกิจกรรมตามโครงการส่งเสริมค่านิยมความกตัญญูและ

สืบสานประเพณีสงกรานต์ ประจำปี ๒๕๕๘ เมื่อวันที่ ๙ เมษายน ๒๕๕๘ ณ ลานสานฝัน อุทยานการเรียนรู้สิงห์บุรี SK Park นั้น สรุปผลการดำเนินงานตามโครงการฯ ดังนี้

1. งบประมาณดำเนินการทั้งสิ้น ๙๙,๔๐๐ บาท เพื่อเป็นค่าใช้จ่ายดังนี้
* ค่าของที่ระลึกผู้ทรงคุณวุฒิ ๓๙ คน ๆ ละ ๓๐๐ บาท เป็นเงิน ๑๑,๗๐๐ บาท

- ค่าเสื้อทีม ๑๓๗ ตัวๆละ ๓๐๐ บาท เป็นเงิน ๔๑,๑๐๐ บาท

- ค่าเอกสารหนังสือที่ระลึก จำนวน ๑๐๐ เล่ม ๆ ละ๑๐๐ บาท = ๑๐,๐๐๐ บาท

- ค่าอาหารว่าง เครื่องดื่ม ผู้ร่วมงาน ๕๕๐ คนๆละ ๓๕ บาท = ๑๙,๒๕๐ บาท

- ค่าพวงมาลัย- พานดอกไม้สด เป็นเงิน ๔,๙๐๐ บาท

- ค่าเช่าเต็นท์ จำนวน ๖ หลัง เป็นเงิน ๕,๖๐๐ บาท

- ค่าป้ายไวนิล เป็นเงิน ๒,๐๐๐ บาท / ค่าเช่าเครื่องขยายเสียงเป็นเงิน ๓,๐๐๐ บาท

- ค่าเช่าเก้าอี้พร้อมผ้าคลุม จำนวน ๑,๘๕๐ บาท

 ๒) ผู้ร่วมงานประกอบด้วย (ตรวจสอบจากรายการลงทะเบียนร่วมงาน)

 - ผู้ทรงคุณวุฒิฯ จำนวน ๓๙ คน มา ๓๘ คน ไม่มา ๑ คน

 - บุคลากร สพป.สิงห์บุรี ๙๗ คน มา ๘๓ คน ไม่มา ๑๔ คน

 - ผู้บริหารสถานศึกษา ๑๓๑ คน มา ๙๕ คน ไม่มา ๓๖ คน

 - ข้าราชการครู ๑๘๐ คน มา ๑๖๕ คน ไม่มา ๑๕ คน

 - เจ้าหน้าที่ธุรการโรงเรียน จำนวน ๕๑ คน มา ๕๐ คน ไม่มา ๑ คน

๙

 ๓) ผู้สนับสนุนอาหารและเครื่องดื่ม

 - อำเภอเมืองสิงห์บุรี ลูกชิ้นปิ้ง / อำเภออินทร์บุรี ผัดไทย / อำเภอบางระจัน ขนมครกอำเภอค่ายบางระจัน ยำหมูย่าง /อำเภอท่าช้าง ปีกไก่ทอด / อำเภอพรหมบุรี ไอศครีม /สพป.สิงห์บุรี เครื่องดื่ม ส้มตำ – ถั่วทอด – มะม่วง – อุปกรณ์ใส่อาหาร / โรงเรียนวัดศรีสาคร (น้ำสมุนไพร) / โรงเรียนวัดพรหมสาคร (ส้ม)

โรงเรียนบริหารธุรกิจฯและพณิชยการสิงห์บุรี (น้ำพั้น)

๔) ผู้สนับสนุนเครื่องไหว้สักการะศาลพ่อปู่ศรีนคร

 - ผอ.สุเมธี จันทร์หอม ไข่ไก่ต้ม จำนวน ๙๙ ฟอง

 - รองฯ วารุณีย์ บุญคง รองฯ จิตรพิสุทธิ์ เรืองวิลัย รองฯ เรวัฒ ชมพูเจริญ (หัวหมู)

 - รองฯ จิตรพิสุทธิ์ เรืองวิลัย (ผ้าห่มพระ)

 - รองฯ สุวรรณชัย ทองคำ รองฯทิชากร (น้ำจันทน์)

 - นายสุรชัย แย้มสวัสดิ์ (พวงมาลัย ๑ คู่ ผ้าสามสี)

 - นายมานัส นกสี (หัวหมู/น้ำจันทน์)

 - น.ส.ณฐมน ธนูศิลป์ น.ส.ศิริมาศ มาลัย น.ส.วนิดา รองแก้ว นายบุญทรง - นางรุ่งนภา

 กลับทอง นางศศิธร ครองศิล (เป็ด – ไก่)

 ๕) สถานศึกษาส่งนักเรียนเข้าร่วมกิจกรรมแสดงความสามารถ จำนวน ๓ โรงเรียน ได้แก่ โรงเรียนวัดสังฆราชาวาส / โรงเรียนวัดพรหมสาคร / โรงเรียนวัดกลางชูศรีเจริญสุข

 ๕) การประเมินผลความพึงพอใจผู้เข้าร่วมโครงการฯ มอบกลุ่มนโยบายและแผน

ประเด็นเสนอ เพื่อโปรดทราบ

มติที่ประชุม รับทราบ

1. **กลุ่มบริหารงานบุคคล**

 **๒.๑ เรื่อง การดำเนินการเกี่ยวกับตำแหน่งพนักงานราชการ (ครูผู้สอน) และ**

 **ครูอัตราจ้างที่ว่างในสถานศึกษา สังกัด สพป.สิงห์บุรี**

ตามที่ สพป.สิงห์บุรี ดำเนินการคัดเลือกบุคคลเพื่อบรรจุและแต่งตั้งเข้ารับราชการเป็น

ข้าราชการครูและบุคลากรทางการศึกษา ตำแหน่งครูผู้ช่วย กรณีที่มีความจำเป็นหรือมีเหตุพิเศษ และ สพป.สิงห์บุรี ได้ประกาศผลการคัดเลือกและดำเนินการบรรจุแต่งตั้งผู้ผ่านการคัดเลือกไปเรียบร้อยแล้ว โดยมีครูอัตราจ้างและพนักงานราชการในสังกัด ได้รับการบรรจุและแต่งตั้ง จำนวน ๖ ราย ซึ่ง สพป.สิงห์บุรี ได้ดำเนินการ ในส่วนที่เกี่ยวข้อง ดังนี้

1. ตำแหน่งครูอัตราจ้าง (บุคลากรด้านวิทยาศาสตร์) โรงเรียนไทยรัฐวิทยา

๕๖ (บ้านหนองกระทุ่ม) ขณะนี้ สพป.สิงห์บุรี กำลังดำเนินการคัดเลือกบุคลากรวิทยาศาสตร์ทดแทน (รายละเอียดตามปฏิทินการดำเนินการคัดเลือกที่แนบ)

1. ตำแหน่งพนักงานราชการ โรงเรียนไทยรัฐวิทยา ๕๖ (บ้านหนองกระทุ่ม)

สพป.สิงห์บุรี พิจารณาให้คงอัตราไว้ที่โรงเรียนเดิมและได้แจ้งให้โรงเรียนไทยรัฐวิทยา ๕๖ (บ้านหนองกระทุ่ม) ดำเนินการสรรหาแล้ว

1. ตำแหน่งครูอัตราจ้าง ตามโครงการครูรายเดือนแก้ปัญหาสถานศึกษา

ขาดแคลนครูวิกฤต จำนวน ๔ อัตรา คือ โรงเรียนวัดโคกพระ, โรงเรียนอนุบาลพรหมบุรี , โรงเรียนบ้านหนองลีวิทยาคม, โรงเรียนเรืองเดชประชานุเคราะห์

ทั้งนี้ ได้ประสานกลุ่มนโยบายและแผนให้รายงานให้ สพฐ.ทราบ ซึ่งกรณีภาพรวม

อัตรากำลังครูของ สพป.สิงห์บุรีเกินเกณฑ์ สพฐ.จะไม่พิจารณาจัดสรรอัตราจ้างให้ใหม่

๑๐

**ปฏิทินการดำเนินการคัดเลือกบุคลากรวิทยาศาสตร์ โครงการพัฒนาคุณภาพและมาตรฐานการศึกษา ปีงบประมาณ ๒๕๕๘**

|  |  |  |
| --- | --- | --- |
| **วัน เดือน ปี** | **การดำเนินการ** | **หมายเหตุ** |
| ภายในวันที่ ๑๗ เมษายน ๒๕๕๘  | * สพป.สิงห์บุรี ประกาศรับสมัครบุคลากรวิทยาศาสตร์
 |  |
| ระหว่างวันที่ ๒๓ เมษายน ๒๕๕๘ ถึงวันที่ ๑ พฤษภาคม ๒๕๕๘ **(เว้นวันหยุดราชการ)** | * รับสมัครบุคลากรวิทยาศาสตร์
 |  |
| วันที่ ๖ พฤษภาคม ๒๕๕๘  | * ตรวจคุณสมบัติ
 |  |
| ภายในวันที่ ๘ พฤษภาคม ๒๕๕๘ | * ประกาศรายชื่อผู้มีสิทธิ์เข้ารับการคัดเลือก
 |  |
| วันที่ ๑๑ พฤษภาคม ๒๕๕๘ | * สอบสัมภาษณ์
 |  |
| ภายในวันที่ ๑๔ พฤษภาคม ๒๕๕๘ | * ประกาศผลผู้ได้รับการคัดเลือก
 |  |
| วันที่ ๑๕ พฤษภาคม ๒๕๕๘ | * กำหนดทำสัญญาจ้าง
 |  |

ประเด็นเสนอ เพื่อโปรดทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

**๒.๒ เรื่อง การพัฒนาข้าราชการครูและบุคลากรทางการศึกษาก่อนแต่งตั้งให้ดำรง**

 **ตำแหน่งรองผู้อำนวยการสถานศึกษาและผู้อำนวยการสถานศึกษา**

ตามประกาศ อ.ก.ค.ศ.พื้นที่การศึกษาประถมศึกษาสิงห์บุรี เรื่อง การขึ้นบัญชีผู้ผ่าน

การคัดเลือกบุคคล เพื่อบรรจุและแต่งตั้งให้ดำรงตำแหน่งรองผู้อำนวยการสถานศึกษาและผู้อำนวยการสถานศึกษาฯ ลงวันที่ ๒๓ กุมภาพันธ์ ๒๕๕๘ ได้ประกาศรายชื่อผู้ผ่านการคัดเลือกตำแหน่งรองผู้อำนวยการสถานศึกษา จำนวน ๓ ราย และตำแหน่งผู้อำนวยการสถานศึกษา จำนวน ๒ ราย นั้น

สำนักงาน ก.ค.ศ. กำหนดให้มีการพัฒนาข้าราชการครูและบุคลากรทางการศึกษา

ก่อนแต่งตั้งให้ดำรงตำแหน่งรองผู้อำนวยการสถานศึกษาและผู้อำนวยการสถานศึกษา ตามหลักสูตรการพัฒนา ที่ ก.ค.ศ.กำหนด

ในการนี้ สำนักงานคณะกรรมการการศึกษาขั้นพื้นฐาน ร่วมกับสถาบันพัฒนาครู คณาจารย์

และบุคลากรทางการศึกษา ได้ดำเนินการพัฒนาข้าราชการครูและบุคลากรทางการศึกษาก่อนแต่งตั้งให้ดำรงตำแหน่งรองผู้อำนวยการสถานศึกษาและผู้อำนวยการสถานศึกษา ระหว่างวันที่ ๒๑ มีนาคม ถึง ๓ พฤษภาคม ๒๕๕๘ แบ่งการพัฒนาเป็น ๓ ระยะ ดังนี้

ระยะที่ ๑ การพัฒนาสมรรถนะผู้อำนวยการสถานศึกษา/รองผู้อำนวยการสถานศึกษา

ระยะที่ ๒ การฝึกประสบการณ์ในสถานศึกษาต้นแบบ

ระยะที่ ๓ การจัดทำและนำเสนอผลงาน

ในส่วนของสำนักงานเขตพื้นที่การศึกษาประถมศึกษาสิงห์บุรี ส่งผู้ผ่านการคัดเลือกเข้ารับ

การพัฒนาก่อนแต่งตั้งให้ดำรงตำแหน่ง รองผู้อำนวยการสถานศึกษา จำนวน ๓ ราย เข้ารับการพัฒนาตั้งแต่วันที่ ๒๒ มีนาคม ๒๕๕๘ ณ โรงแรมลาพาโลมา อำเภอเมือง จังหวัดพิษณุโลก และส่งผู้ผ่านการคัดเลือกเข้ารับการพัฒนาก่อนแต่งตั้งให้ดำรงตำแหน่ง ผู้อำนวยการสถานศึกษา จำนวน ๒ ราย เข้ารับการพัฒนาตั้งแต่วันที่ ๒๑ มีนาคม ๒๕๕๘ ณ โรงแรมอมรินทร์ลากูน อำเภอเมือง จังหวัดพิษณุโลก

ประเด็นเสนอ เพื่อโปรดทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

๑๑

**๒.๓ เรื่อง การพัฒนาครูและบุคลากรทางการศึกษาโดยยึดถือภารกิจและ**

 **พื้นที่ปฏิบัติงานเป็นฐาน ด้วยระบบ TEPE Online**

 **(Teachers and Educational Personnels Enhancement Based**

 **on Mission and Functional Areas as Major)**

ตามที่สำนักงานคณะกรรมการการศึกษาขั้นพื้นฐาน ดำเนินการพัฒนาครูและบุคลากร

ทางการศึกษาโดยยึดถือภารกิจและพื้นที่ปฏิบัติงานเป็นฐาน ด้วยระบบ TEPE Online โดยมีวัตถุประสงค์เพื่อพัฒนาข้าราชการครูด้วยระบบ Online ครูจะเรียนรู้ด้วยตนเอง สามารถเลือกเรียนวิชาได้ตามความต้องการ สำนักงานคณะกรรมการการศึกษาขั้นพื้นฐาน จะเริ่มเปิดระบบ ในวันที่ ๑ เมษายน ๒๕๕๘ ข้าราชการครูและบุคลากรทางการศึกษา สามารถ เข้าเรียนได้ตั้งแต่เวลา ๑๖.๐๐ น. ถึง ๐๖.๐๐ น. ของวันถัดไป

๑) ผู้เข้ารับการพัฒนาเป็นกลุ่มตามตำแหน่ง คือ

- ครู / ผู้บริหารสถานศึกษา / ศึกษานิเทศก์ / ผู้บริหารการศึกษา

๒) หลักสูตรการพัฒนาประกอบด้วย ๓ หมวด คือ

- หมวด ๑ องค์ความรู้

- หมวด ๒ สมรรถนะหลัก

- หมวด ๓ สมรรถนะสายงาน

ในการดำเนินการพัฒนาจะมีการประเมินก่อนพัฒนา (Pre-Test) ประเมินระหว่างพัฒนา

และประเมินหลังพัฒนา เมื่อผู้เข้ารับการพัฒนาผ่านกระบวนการพัฒนาแล้ว จะมีการรับรองความรู้ โดยจะมีศูนย์ทดสอบจังหวัด (สพป.เขต ๑) ของแต่ละจังหวัดรับผิดชอบดำเนินการทดสอบรับรองความรู้ ซึ่งสำนักงานคณะกรรมการการศึกษาขั้นพื้นฐาน จะจัดให้มีการทดสอบปีละประมาณ ๓-๔ ครั้ง ทั้งนี้ ในโอกาสต่อไปจะเชื่อมโยงกับการขอมีและต่อใบประกอบวิชาชีพทางการศึกษาทุกตำแหน่ง การขอมีและเลื่อนวิทยฐานะชำนาญการพิเศษ วิทยาฐานะเชี่ยวชาญ การพัฒนาก่อนแต่งตั้งการเข้าสู่ตำแหน่งข้าราชการครูและบุคลากรทางการศึกษาทุกตำแหน่ง และพัฒนาก่อนแต่งตั้งให้มีและเลื่อนวิทยฐานะทุกตำแหน่ง ซึ่งสำนักงานเขตพื้นที่การศึกษาประถมศึกษาสิงห์บุรี ได้ประชาสัมพันธ์โครงการให้ข้าราชการในสังกัด เพื่อกระตุ้น ให้ผู้บริหารสถานศึกษา ข้าราชการครู ตระหนักถึงความสำคัญของการพัฒนาตนเอง เพื่อนำความรู้ ทักษะ ที่ได้รับไปพัฒนาการจัดการเรียนการสอน และพัฒนาตนเองให้มีความก้าวหน้าในสายอาชีพราชการ และให้ติดตามข่าวความเคลื่อนไหวของโครงการทางเว็บไซต์ของสำนักงานเขตพื้นที่การศึกษาประถมศึกษาสิงห์บุรี นั้น

 ในการนี้ สำนักงานเขตพื้นที่การศึกษาประถมศึกษาสิงห์บุรี ได้สอบถามความคืบหน้าของ

โครงการไปยังสำนักพัฒนาครูและบุคลาการการศึกษาขั้นพื้นฐาน สำนักงานคณะกรรมการการศึกษาขั้นพื้นฐาน ได้รับทราบว่า ยังไม่สามารถเข้าเรียนหลักสูตร TEPE Online ดังกล่าวได้ โดยให้เข้าไปเรียนหลักสูตร UTQ ไปก่อน หากมีข้อมูลเพิ่มเติม สำนักงานเขตพื้นที่การศึกษาประถมศึกษาสิงห์บุรี จะแจ้งให้ทราบต่อไป

ประเด็นเสนอ เพื่อโปรดทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

๑๒

**๒.๔ เรื่อง หลักเกณฑ์และวิธีการคัดเลือกบุคคลเพื่อบรรจุและแต่งตั้งให้ดำรง**

 **ตำแหน่งศึกษานิเทศก์ สังกัด สำนักงานคณะกรรมการการศึกษาขั้นพื้นฐาน**

 ด้วย สำนักงาน ก.ค.ศ. แจ้งว่า ก.ค.ศ. มีมติให้กำหนดหลักเกณฑ์และวิธีการคัดเลือกบุคคล

เพื่อบรรจุและแต่งตั้งให้ดำรงตำแหน่งศึกษานิเทศก์ สังกัด สพฐ. โดยมีผลบังคับใช้ตั้งแต่บัดนี้เป็นต้นไป ซึ่งมีสาระสำคัญโดยสรุปดังนี้

 ๑) ผู้มีสิทธิ์เข้ารับการคัดเลือกต้องมีคุณสมบัติ ดังนี้

 (๑.๑) ข้าราชการครูและบุคลากรทางการศึกษา สังกัด สพฐ.

 (๑.๒) มีวุฒิไม่ต่ำกว่าปริญญาตรีทางการศึกษา หรือทางอื่นที่ ก.ค.ศ.กำหนด เป็นคุณสมบัติเฉพาะสำหรับตำแหน่งศึกษานิเทศก์

 (๑.๓) ดำรงตำแหน่งครูมาแล้วไม่น้อยกว่า ๔ ปี สำหรับวุฒิปริญญาตรี และ ๒ ปี สำหรับวุฒิปริญญาโทขึ้นไป

 (๑.๔) มีใบอนุญาตประกอบวิชาชีพบุคลากรทางการศึกษาอื่น(ศึกษานิเทศก์)

 ๒) สพฐ. เป็นผู้ออกข้อสอบภาค ก และกำหนดองค์ประกอบการประเมิน ตัวชี้วัด และคะแนนการประเมิน ภาค ค และ อ.ก.ค.ศ.เขตพื้นที่การศึกษา เป็นผู้ดำเนินการออกข้อสอบ ภาค ข

 ๓) ให้ อ.ก.ค.ศ.เขตพื้นที่การศึกษา เป็นผู้ดำเนินการจัดสอบ ภาค ก ภาค ข และประเมิน ภาค ค รวมทั้งประมวลผลการสอบ

 ๔) สพฐ. เป็นผู้กำหนดวันและเวลาในการคัดเลือก

 ๕) ผู้ผ่านการคัดเลือกจะต้องได้คะแนนในแต่ละภาคไม่ต่ำกว่าร้อยละหกสิบ

 ๖) บัญชีผู้ได้รับการคัดเลือก ให้ใช้ได้ไม่เกินสองปีนับแต่วันประกาศ

 ๗) ให้มีการพัฒนาก่อนแต่งตั้งให้ดำรงตำแหน่งศึกษานิเทศก์ ตามหลักเกณฑ์ ที่ ก.ค.ศ. กำหนด

 ๘) การบรรจุและแต่งตั้ง ให้บรรจุและแต่งตั้งผู้ได้รับการคัดเลือกในบัญชีตามลำดับที่ที่ขึ้นบัญชี

 ๙) การนำรายชื่อผู้ได้รับการคัดเลือกในบัญชีหนึ่งไปขึ้นบัญชีเป็นผู้ได้รับการคัดเลือกในบัญชีอื่น ให้เป็นไปตามที่ ก.ค.ศ. กำหนด รายละเอียดตามเอกสารแนบ (เอกสารแนบ ๖ )

 ในส่วนของ สพป.สิงห์บุรี ในปีงบประมาณ ๒๕๕๘ ยังไม่มีตำแหน่งศึกษานิเทศก์ว่าง จึงไม่สามารถดำเนินการคัดเลือกให้ครบตามกรอบอัตรากำลังได้

ประเด็นเสนอ เพื่อโปรดทราบ

มติที่ประชุม รับทราบ

**๒.๕ เรื่อง ข้อมูลการพัฒนาความก้าวหน้าตามสายอาชีพของข้าราชการครูและ**

 **บุคลากรทางการศึกษา**

 ตามที่ข้าราชการครูและบุคลากรทางการศึกษาในสังกัด สพป.สิงห์บุรี ได้พัฒนางาน และได้รับการแต่งตั้งให้ดำรงตำแหน่งและวิทยฐานะสูงขึ้น มีความก้าวหน้าตามสายอาชีพ ตามหลักเกณฑ์วิธีการ

ที่ ก.ค.ศ.กำหนด นั้น

 สพป.สิงห์บุรี ได้จัดทำข้อมูลข้าราชการครูและบุคลากรทางการศึกษาดังกล่าว เพื่อใช้เป็นข้อมูลในการวางแผนบริหารงานบุคคลของข้าราชการครูและบุคลากรทางการศึกษา และวางแผนพัฒนาคุณภาพ

การจัดการศึกษาของเขตพื้นที่การศึกษา รายละเอียดตามเอกสารแนบ (เอกสารแนบ ๗)

ประเด็นเสนอ เพื่อโปรดทราบ

มติที่ประชุม รับทราบ

๑๓

**๒.๖ เรื่อง ซักซ้อมความเข้าใจระเบียบกฎหมายที่เกี่ยวข้องกับการปฏิบัติหน้าที่หรือ**

 **ที่เกี่ยวข้องหรือที่ใช้บังคับกับหน่วยงาน เรื่อง พระราชบัญญัติว่าด้วยความผิด**

 **เกี่ยวกับการเสนอราคาต่อหน่วยงานของรัฐ พ.ศ. ๒๕๔๒ กฎหมายว่าด้วย**

 **ความผิดเกี่ยวกับการฮั้ว**

ตามที่ สพป.สิงห์บุรี ได้จัดให้มีโครงการป้องกันและปราบปรามการทุจริตของ สพป.สิงห์บุรี ขึ้นเพื่อสนองตอบต่อยุทธศาสตร์ชาติว่าด้วยการป้องกันและปราบปรามการทุจริต ระยะที่ ๒ (พ.ศ. ๒๕๕๖-๒๕๖๐) และสนองตอบต่อยุทธศาสตร์ สพฐ. ในเรื่องดังกล่าวนี้ โดย สพป.สิงห์บุรี ได้กำหนดตัวชี้วัดความสำเร็จไว้ ๔ ประการ ได้แก่

1. เจ้าหน้าที่ในสังกัด สพป.สิงห์บุรี มีความซื่อสัตย์ มีคุณธรรม จริยธรรม

จรรยาบรรณทางวิชาชีพ และมีความรับผิดชอบต่อสังคมเพิ่มขึ้น

๒) เครือข่ายในองค์กรมีความตระหนักถึงภัยการทุจริตเพิ่มขึ้น

๓) กลุ่ม/หน่วยและสถานศึกษา ในสังกัด สพป.สิงห์บุรี ปลอดเรื่องร้องเรียนเกี่ยวกับ

การทุจริตและประพฤติมิชอบ

๔) สพป.สิงห์บุรี และสถานศึกษาบริหารงบประมาณ ถูกต้องตามระเบียบของ

ทางราชการ มีความโปร่งใส ตรวจสอบได้

ซึ่งในวาระแรกของการดำเนินการตามโครงการดังกล่าว เป็นการสร้างความเข้มแข็งโดย

การบูรณาการการทำงานของหน่วยงานด้วยการสร้างเครือข่ายองค์กรในการต่อต้านการทุจริต โดยจัดทำบันทึกข้อตกลงความร่วมมือในการป้องกันและปราบปรามการทุจริต ระหว่าง สพป.สิงห์บุรี กับกลุ่ม/หน่วยและสถานศึกษาไปแล้วนั้น เพื่อให้เครือข่ายสามารถขับเคลื่อนภารกิจตามโครงการให้บรรลุวัตถุประสงค์และตอบสนองต่อตัวชี้วัดความสำเร็จได้ จำเป็นอย่างยิ่งที่เครือข่ายจะต้องมีความรู้ความเข้าใจเกี่ยวกับระเบียบกฎหมายที่บัญญัติขึ้นมาโดยมีเจตนารมณ์ในการป้องกันและปราบปรามการทุจริตด้วย

สำหรับวาระการประชุมประจำเดือนนี้ กลุ่มบริหารงานบุคคลขอซักซ้อมความเข้าใจ

พระราชบัญญัติว่าด้วยความผิดเกี่ยวกับการเสนอราคาต่อหน่วยงานของรัฐ พ.ศ. ๒๕๔๒ สำหรับสาระสำคัญของมาตรการทางกฎหมายตามพระราชบัญญัตินี้ อาจแยกสรุปเพื่อให้ง่ายต่อการทำความเข้าใจได้ดังต่อไปนี้

 **ลักษณะของความผิดที่กำหนดไว้**

 ๑) ความผิดในการตกลงร่วมเสนอราคา เพื่อวัตถุประสงค์ที่จะให้ประโยชน์แก่ผู้ใดผู้หนึ่งเป็นผู้มีสิทธิทำสัญญากับหน่วยงานรัฐ โดยหลีกเลี่ยงการแข่งขันราคาอย่างเป็นธรรม หรือโดยกีดกันมิให้มีการเสนอราคาสินค้าหรือบริการอื่นต่อหน่วยงานรัฐ หรือโดยการเอาเปรียบแก่หน่วยงานรัฐอันมิใช่เป็นไปในทางการประกอบธุรกิจปกติ (มาตรา ๔)

 ๒) ความผิดในการให้ ขอให้ หรือรับว่าจะให้เงินหรือทรัพย์สินหรือประโยชน์อื่นใดแก่ผู้อื่นเพื่อประโยชน์ในการเสนอราคาโดยมีวัตถุประสงค์ที่จะจูงใจให้ผู้นั้นร่วมดำเนินการใดๆ อันเป็นประโยชน์แก่ผู้หนึ่งผู้ใดเป็นผู้มีสิทธิทำสัญญากับหน่วยงานรัฐ หรือเพื่อจูงใจให้ผู้นั้นทำการเสนอราคาสูงหรือต่ำจนเห็นได้ชัดว่าไม่เป็นไปตามลักษณะสินค้า บริการ หรือสิทธิที่จะได้รับ หรือเพื่อจูงใจให้ผู้นั้นไม่เข้าร่วมในการเสนอราคาหรือถอนการเสนอราคา (มาตรา ๕)

 ๓) ความผิดในการข่มขืนใจผู้อื่นให้จำยอมร่วมดำเนินการใดๆ ในการเสนอราคาหรือ ไม่เข้าร่วมในการเสนอราคา หรือถอนการเสนอราคา หรือต้องทำการเสนอราคาตามที่กำหนด โดยใช้กำลังประทุษร้ายหรือขู่เข็ญด้วยประการใดๆ ให้กลัวว่าจะเกิดอันตรายต่อชีวิต ร่างกาย เสรีภาพ ชื่อเสียงหรือทรัพย์สินของผู้ถูกขู่เข็ญหรือบุคคลที่สาม จนผู้ถูกข่มขืนใจยอมเช่นว่านั้น (มาตรา ๖)

๑๔

 ๔) ความผิดในการใช้อุบายหลอกลวงหรือกระทำการใดโดยวิธีอื่นใดเป็นเหตุให้ผู้อื่นไม่มีโอกาสเข้าทำการเสนอราคาอย่างเป็นธรรม หรือให้มีการเสนอราคาโดยหลงผิด (มาตรา ๗)

 ๕) ความผิดในการทุจริตทำการเสนอราคาต่อหน่วยงานรัฐ โดยรู้ว่าราคาที่เสนอนั้น ต่ำมากเกินกว่าปกติจนเห็นได้ชัดว่าไม่เป็นไปตามลักษณะสินค้า บริการ หรือเสนอผลประโยชน์ตอบแทนให้แก่หน่วยงานรัฐสูงกว่าความเป็นจริงตามสิทธิที่จะได้รับ โดยมีวัตถุประสงค์เป็นการกีดกันแข่งขันราคา อย่างเป็นธรรม และการกระทำเช่นว่านั้นเป็นเหตุให้ไม่สามารถปฏิบัติให้ถูกต้องตามสัญญาได้ (มาตรา ๘)

 ๖) ความผิดในกรณีเจ้าหน้าที่ในหน่วยงานรัฐซึ่งมีอำนาจหรือหน้าที่ในการอนุมัติ การพิจารณา หรือการดำเนินการใดๆ ที่เกี่ยวข้องกับการเสนอราคาครั้งใด รู้หรือมีพฤติการณ์ปรากฏแจ้งชัดว่า ควรรู้ว่าการเสนอราคาในครั้งนั้นมีการกระทำผิดตาม พ.ร.บ. นี้ ละเว้นไม่ดำเนินการเพื่อให้มีการยกเลิก การดำเนินการเกี่ยวกับการเสนอราคาในครั้งนั้น (มาตรา ๑๐)

 ๗) ความผิดกรณีเจ้าหน้าที่ในหน่วยงานรัฐ หรือผู้ที่ได้รับมอบหมายจากหน่วยงานรัฐ ทุจริตทำการออกแบบ กำหนดราคา กำหนดเงื่อนไข หรือกำหนดผลประโยชน์ตอบแทน อันเป็นมาตรฐาน ในการเสนอราคา โดยมุ่งหมายมิให้มีการแข่งขันในการเสนอราคาอย่างเป็นธรรม หรือเพื่อช่วยเหลือให้ผู้เสนอราคารายใดได้มีสิทธิเข้าทำสัญญากับหน่วยงานของรัฐโดยไม่เป็นธรรม หรือเพื่อกีดกันผู้เสนอราคารายใดมิให้มีโอกาส เข้าแข่งขันในการเสนอราคาอย่างเป็นธรรม (มาตรา ๑๑)

 ๘) ความผิดในกรณีเจ้าหน้าที่ในหน่วยงานของรัฐ กระทำความผิดตาม พ.ร.บ. นี้ หรือกระทำการใดๆ โดยมุ่งหมายมิให้มีการแข่งขันราคาอย่างเป็นธรรม เพื่อเอื้ออำนวยแก่ผู้เข้าทำการเสนอราคารายใดให้เป็นผู้มีสิทธิทำสัญญากับหน่วยงานรัฐ (มาตรา ๑๒)

 ๙) ความผิดกรณีผู้ดำรงตำแหน่งทางการเมือง หรือกรรมการหรืออนุกรรมการ ในหน่วยงานรัฐ ซึ่งมิใช่เป็นเจ้าหน้าที่ในหน่วยงานของรัฐ ผู้ใดกระทำความผิดตาม พ.ร.บ.นี้ หรือกระทำการใดๆ ต่อเจ้าหน้าที่ในหน่วยงานของรัฐซึ่งมีอำนาจหรือหน้าที่ในการอนุมัติ การพิจารณา หรือการดำเนินการใดๆ ที่เกี่ยวข้องกับการเสนอราคาเพื่อจูงใจหรือทำให้จำยอมต้องยอมรับการเสนอราคาที่มีการกระทำความผิดตาม พ.ร.บ.นี้ (มาตรา ๑๓)

 นอกจากนี้ หากกรณีมีการตรวจสอบพบว่าการกระทำความผิดตาม พ.ร.บ.นี้ เป็นไปเพื่อประโยชน์ของนิติบุคคลใด ให้ถือว่าหุ้นส่วนผู้จัดการ กรรมการผู้จัดการ ผู้บริหารหรือผู้มีอำนาจในการดำเนินงาน ในกิจการของนิติบุคคลนั้น หรือผู้ซึ่งรับผิดชอบในการดำเนินงานของนิติบุคคลในเรื่องนั้น เป็นตัวการร่วมในการกระทำความผิดด้วย เว้นแต่จะพิสูจน์ได้ว่าตนมิได้มีส่วนรู้เห็นในการกระทำความผิดนั้น (มาตรา ๙)

  **ประเภทของผู้กระทำความผิด**

ตามกฎหมายฉบับนี้ อาจแบ่งประเภทของผู้กระทำความผิด ออกเป็น ๓ ประเภท ได้แก่

 ๑) “บุคคลใดก็ได้” ตามที่กฎหมายได้ใช้คำว่า “ผู้ใด” ในมาตรา ๔,๕,๖ และ ๗

 ๒) “เจ้าหน้าที่ในหน่วยงานรัฐ” ตามที่กฎหมายได้ระบุไว้ในมาตรา ๑๐,๑๑ และ ๑๒

 ๓) “ผู้ดำรงตำแหน่งทางการเมือง หรือกรรมการหรืออนุกรรมการในหน่วยงานของรัฐ ซึ่งมิใช่เป็นเจ้าหน้าที่ในหน่วยงานของรัฐผู้ใด” ตามที่กฎหมายได้ระบุไว้ในมาตรา ๑๓

 **โทษต่อผู้กระทำความผิด**

ตามกฎหมายฉบับนี้ได้มีการกำหนดโทษจำคุกไว้อย่างต่ำตั้งแต่ ๑ ปี จนไปถึงจำคุก ตลอดชีวิต ทั้งนี้ขึ้นอยู่กับความร้ายแรงของการกระทำความผิดตามที่กฎหมายได้ระบุไว้เป็นกรณีไป และ ในส่วนของโทษปรับที่มีอยู่ในกฎหมายฉบับนี้จะมีลักษณะพิเศษแตกต่างจากฎหมายอื่นๆ ประการหนึ่งคือ นอกเหนือจากที่มีการระบุโทษปรับเป็นจำนวนเงินขั้นต่ำหรือขั้นสูงที่แน่นอนไว้แล้วนั้น ยังมีโทษปรับ อีกประเภทหนึ่งคือ โทษปรับที่กฎหมายระบุไว้ให้ปรับร้อยละห้าสิบของจำนวนเงินที่มีการเสนอราคาสูงสุด

๑๕

ในระหว่างผู้ร่วมกระทำความผิดหรือของจำนวนเงินที่มีการทำสัญญากับหน่วยงานของรัฐ แล้วแต่จำนวนใด จะสูงกว่า (ระบุไว้ในมาตรา ๔,๕,๖,๗,๘) โดยโทษปรับในลักษณะดังกล่าวจะเห็นได้ว่าเป็นโทษปรับซึ่งไม่มีการกำหนดอัตราการปรับขั้นสูงไว้อย่างแน่นอน ซึ่งจะมีผลทำให้ผู้กระทำความผิดเกิดความเกรงกลัวในการที่จะกระทำความผิดได้ เพราะค่าปรับที่เกิดขึ้นจะสูงมากเมื่อมีการกระทำความผิดต่อโครงการใหญ่ๆ ซึ่งมีทุนทรัพย์สูง

ประเด็นเสนอ เพื่อทราบและขอให้นำพระราชบัญญัติว่าด้วยความผิดเกี่ยวกับการเสนอราคา

 ต่อหน่วยงานของรัฐ พ.ศ. ๒๕๔๒ ไปเผยแพร่เป็นความรู้ให้แก่ผู้เกี่ยวข้องในสังกัด รวมทั้ง

 ภาคธุรกิจหรือภาคประชาชนเพื่อป้องกันและปราบปรามการทุจริตตามเจตนารมณ์ของ

 กฎหมายต่อไป

มติที่ประชุม รับทราบ

1. **กลุ่มนโยบายและแผน**

**๓.๑ เรื่อง การจัดเก็บข้อมูลนักเรียนรายบุคคล ปีการศึกษา 2558**

 **(ข้อมูล 10 มิ.ย)**

การจัดเก็บข้อมูลนักเรียนรายบุคคล ปีการศึกษา 2558 ที่เว็บไซต์

[http://portal.bopp-obec.info/obec58 ซึ่งขณะนี้ สพฐ.กำลัง](http://portal.bopp-obec.info/obec58%20%20%E0%B8%8B%E0%B8%B6%E0%B9%88%E0%B8%87%E0%B8%82%E0%B8%93%E0%B8%B0%E0%B8%99%E0%B8%B5%E0%B9%89%20%E0%B8%AA%E0%B8%9E%E0%B8%90.%E0%B8%81%E0%B8%B3%E0%B8%A5%E0%B8%B1%E0%B8%87)ปรับปรุงระบบอยู่และจะเปิดระบบให้โรงเรียนบันทึกข้อมูล ตั้งแต่ วันที่ 15 พฤษภาคม – 10 มิถุนายน 2558 และปิดระบบในวันที่ 10 มิ.ย 2558 เวลา 24.00 น. เพื่อประมวลและนำข้อมูลไปบริหารจัดการ จัดสรรงบประมาณในส่วนต่าง ๆ ต่อไป หากโรงเรียนไม่ยืนยันข้อมูลตามกำหนดเวลาจะได้รับการจัดสรรงบประมาณช้ากว่าโรงเรียนที่ยืนยันข้อมูลตามกำหนด

ในการนี้ สพป.สิงห์บุรี ขอให้โรงเรียนดำเนินการเร่งรัดการยืนยันข้อมูลให้เสร็จ ภายใน

วันที่ 10 มิ.ย 58 เวลา 16.30 น. ทั้งนี้ ในการจัดเก็บข้อมูลนักเรียนรายบุคคลในระบบ DMC ขอให้ยึดการมีตัวตนของนักเรียนในโรงเรียนจริง ๆ ซึ่ง สพฐ.จะประมวลผลและส่งข้อมูลเข้าโปรแกรมบริหารสถานศึกษาสำหรับบันทึกผลการเรียนของนักเรียนต่อไป จึงขอให้ผู้บริหารโรงเรียนตรวจสอบข้อมูลนักเรียน พิการ ด้อยโอกาส ขาดแคลน พร้อมทั้งเร่งรัดให้ผู้รับผิดชอบดำเนินการตามกำหนดระยะเวลาดังกล่าว

ประเด็นเสนอ เพื่อทราบและนำแจ้งที่ประชุมผู้บริหารสถานศึกษา

มติที่ประชุม รับทราบ

**๓.๒ เรื่อง รายงานโครงการตามแผนปฏิบัติการประจำปีงบประมาณ ๒๕๕๘**

 ตามที่ สำนักงานเขตพื้นที่การศึกษาประถมศึกษาสิงห์บุรี ได้อนุมัติโครงการตามแผนปฏิบัติการประจำปีงบประมาณ 2558 และโครงการที่ได้รับจัดสรร จากสพฐ. และงบอื่น ๆ (ทุกแหล่งงบประมาณ) และให้รายงานทุกวันที่ 3 ของเดือน นั้น

 บัดนี้ ล่วงเลยระยะเวลาดังกล่าวข้างต้นแล้ว เพื่อเป็นการเร่งรัดการใช้จ่ายงบประมาณ ให้เป็นไปด้วยความเรียบร้อย ถูกต้อง ตรงตามปฏิทินการดำเนินงานโครงการฯในแผนปฏิบัติการประจำปีงบประมาณ 2558 จำนวน 48 โครงการ รายงานแล้ว 18 โครงการ คงเหลือยังไม่รายงาน 20 โครงการ เห็นควรแจ้งผู้รับผิดชอบทุกโครงการฯ ที่ได้รับงบประมาณ รายงานผลการดำเนินงานตามโครงการฯ โดยด่วน (รายละเอียดดังเอกสารแนบท้ายบันทึก) และให้จัดส่งในรูปเอกสาร จำนวน 1 ชุด พร้อมไฟล์ข้อมูล ให้กลุ่มนโยบายและแผนทราบ เพื่อดำเนินการในส่วนที่เกี่ยวข้องต่อไป

ประเด็นเสนอ เพื่อทราบและดำเนินการ

มติที่ประชุม รับทราบ

๑๖

**๓.๓ เรื่อง โครงการคาราวานเสริมสร้างความรู้สู่ชุมชน**

ในปีงบประมาณ 2558 สำนักงานเขตพื้นที่การศึกษาประถมศึกษาสิงห์บุรี ได้ส่งเสริม

และสนับสนุนสื่อเทคโนโลยีทางการศึกษาให้กับสถานศึกษาในสังกัด โดยจัดกิจกรรมหน่วยคอมพิวเตอร์เคลื่อนที่ ให้กับสถานศึกษาในสังกัด ที่มีความขาดแคลนสื่อและทักษะในการจัดการเรียนการสอน เพื่อให้นักเรียนได้รับโอกาสและเข้าถึงกระบวนการจัดการเรียนรู้เพื่อเสริมสร้างทักษะพื้นฐานด้านคอมพิวเตอร์ โดยจัดสื่อเพื่อสนับสนุนให้กับสถานศึกษาในสังกัด ในภาคเรียนที่ 2/2557 และภาคเรียนที่ 1/2558 และสำหรับช่วงปิดภาคเรียนสำนักงานเขตพื้นที่การศึกษาประถมศึกษาสิงห์บุรี ได้ตระหนักและให้ความสำคัญในการสร้างโอกาสแห่งการเรียนรู้ให้กับนักเรียน เยาวชน ที่อยู่ในชุมชนท้องถิ่น โดยเฉพาะเด็กที่ด้อยโอกาสทางการศึกษา ได้ใช้เวลาว่างให้เป็นประโยชน์ จากการศึกษาแหล่งเรียนรู้อย่างหลากหลาย เกิดกระบวนการเรียนรู้อย่างต่อเนื่อง สอดแทรกคุณธรรมจริยธรรม ค่านิยมของคนไทย จากโครงการคาราวานเสริมสร้างความรู้สู่ชุมชน รวมทั้งเปิดโอกาสให้ผู้ปกครอง ชุมชน เข้ามามีส่วนร่วม และรับรู้ความเปลี่ยนแปลงด้านการศึกษา และให้ความสำคัญในการศึกษาของนักเรียนและเยาวชน จึงได้จัดทำโครงการนี้ขึ้น

วัตถุประสงค์

1. เพื่อให้นักเรียนและเยาวชนในแหล่งชุมชนท้องถิ่น ได้ใช้เวลาว่างให้เป็นประโยชน์

ในช่วงปิดภาคเรียน

1. เพื่อเสริมสร้างศักยภาพของนักเรียนและเยาวชนที่ด้อยโอกาสให้มีความรู้ ทักษะ และ

เกิดกระบวนการเรียนรู้อย่างต่อเนื่อง

1. เพื่อให้ผู้ปกครอง ชุมชน ได้ตระหนักและเห็นความสำคัญในการศึกษาของนักเรียน

และเยาวชน

4) เพื่อประชาสัมพันธ์กิจกรรมของสำนักงานเขตพื้นที่การศึกษาประถมศึกษาสิงห์บุรี

เป้าหมายและพื้นที่ดำเนินการ

1) เด็กนักเรียนและเยาวชนในชุมชนในท้องถิ่น ผู้ปกครองและประชาชนในชุมชน

2) พื้นที่ดำเนินการและปฏิทินการปฏิบัติงาน จำนวน 10 จุด ดังนี้

| จุดที่  | วันที่ | แหล่งชุมชน | อำเภอ |
| --- | --- | --- | --- |
| 1 | 23 มีนาคม 2558 | วัดเชียงราก | อินทร์บุรี |
| 2 | 26 มีนาคม 2558 | วัดหนองสุ่ม | อินทร์บุรี |
| 3 | 30 มีนาคม 2558 | วัดหนองกระทุ่ม | ค่ายบางระจัน |
| 4 | 1 เมษายน 2558 | วัดยายสร้อย | ค่ายบางระจัน |
| 5 | 7 เมษายน 2558 | ตลาดบ้านแป้ง | พรหมบุรี |
| 6 | 17 เมษายน 2558 | วัดตราชู | พรหมบุรี |
| 7 | 20 เมษายน 2558 | วัดธรรมสังเวช | เมืองสิงห์บุรี |
| 8 | 23 เมษายน 2558 | วัดศรัทธาภิรม | เมืองสิงห์บุรี |
| 9 | 27 เมษายน 2558 | วัดม่วงชุม | บางระจัน |
| 10 | 30 เมษายน 2558 | วัดโสภา | ท่าช้าง |

๑๗

ขณะนี้การดำเนินการของโครงการได้ออกเคลื่อนที่แล้วจำนวน 5 จุด คือที่วัดเชียงราก

วัดหนองสุ่ม , วัดหนองกระทุ่ม , วัดยายสร้อย และตลาดบ้านแป้ง ได้รับความร่วมมืออย่างดีจากนายกองค์การบริหารส่วนตำบลของแต่ละจุด , ผู้อำนวยการโรงเรียนที่อยู่ในเขตบริการของแต่ละโรงเรียน ประชาชน นักเรียนและ

เยาวชนที่อยู่ในชุมชนของแต่ละจุดให้ความสนใจกับโครงการมาเข้าร่วมกิจกรรมอย่างคับคั่ง สนุกสนานกับกิจกรรมที่สำนักงานเขตพื้นที่การศึกษาประถมศึกษาสิงห์บุรีจัดกิจกรรมมีทั้งหมด 4 กิจกรรม

1. กิจกรรมเสริมสร้างทักษะด้านคอมพิวเตอร์ เช่น มีรถโมบายเคลื่อนซึ่งภายในรถมี

คอมพิวเตอร์ จำนวน 12 เครื่อง มีสื่อเพื่อการเรียนการสอน 8 กลุ่มสาระ มีโปรแกรมเสริมอีกมากมายที่เกี่ยวข้องกับการศึกษา และมีแท็บแล็ตเพื่อการศึกษา จำนวน 40 เครื่อง

1. กิจกรรมรักการอ่าน จะมีหนังสือที่มีประโยชน์สำหรับนักเรียนและเยาวชนจำนวนมาก

ได้จัดกิจกรรมที่ให้นักเรียนมีความสนใจการอ่านมากขึ้น คือ การอ่านหนังสือหน้าชั้นคนละ 1 หน้า และมอบรางวัลให้กับนักเรียนทุกคน

1. เกมส์ใบ้บัตรคำ นักเรียนได้อ่านและกล้าแสดงออกท่าทางต่าง ๆ เพื่อให้คู่ของตนเอง

ทายถูก ชุดมี 5 คำ ผู้เล่นทุกคนที่เข้าร่วมกิจกรรมจะได้รับรางวัล

1. กิจกรรมทางด้านศิลปะ เช่น มีตุ๊กตาปูนพลาสเตอร์ระบายสี , มีภาพให้ระบายสีด้วย

สีเทียน สำหรับกิจกรรมนี้ ถ้าเด็กคนใดที่ระบายสีสวย จะมีรางวัลพิเศษมอบให้

๕) กิจกรรมการแข่งขันปาเป้า

ผลสำรวจความพึงพอใจ

ผู้นำชุมชน ผู้บริหารโรงเรียน ประชาชนทั่วไป เด็กนักเรียนในชุมชนมีความพึงพอใจ

ในโครงการคาราวานเสริมสร้างความรู้สู่ชุมชน เนื่องจากทำให้นักเรียนและเยาวชนในแหล่งชุมชนท้องถิ่นได้ใช้เวลาว่างให้เป็นประโยชน์ในช่วงปิดภาคเรียน , เพื่อเสริมสร้างศักยภาพของนักเรียนและเยาวชนที่ด้อยโอกาสให้มีความรู้ ทักษะ และเกิดกระบวนการเรียนรู้อย่างต่อเนื่อง และโรงเรียนได้ประชาสัมพันธ์กิจกรรมของโรงเรียนให้ชุมชนได้ทราบ

ประเด็นเสนอ เพื่อทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

 **๓.๔ เรื่อง สรุปแบบประเมินความพึงพอใจผู้เข้าร่วมโครงการส่งเสริมค่านิยม**

 **ความกตัญญูและสืบสานประเพณีสงกรานต์ สพป.สิงห์บุรี ประจำปี ๒๕๕๘**

 ตามที่ สพป.สิงห์บุรี ได้กำหนดกิจกรรมตามโครงการส่งเสริมค่านิยมความกตัญญูและ

สืบสานประเพณีสงกรานต์ ประจำปี ๒๕๕๘ เมื่อวันที่ ๙ เมษายน ๒๕๕๘ ณ ลานสานฝัน อุทยานการเรียนรู้สิงห์บุรี SK Park นั้น สพป.สิงห์บุรี ได้สรุปผลแบบประเมินความพึงพอใจผู้เข้าร่วมกิจกรรมฯ ในวันดังกล่าว (เอกสารแนบ ๘) สรุปผู้กรอกแบบประเมินฯ เป็น ๔ กลุ่ม ดังนี้

 กลุ่มที่ ๑ ผู้ทรงคุณวุฒิฯ มีความพึงพอใจในระดับมากที่สุด ได้แก่

- กิจกรรมที่ดำเนินการ ได้แก่ การส่งเสริมค่านิยมหลักความกตัญญูฯ การอนุรักษ์วัฒนธรรม

ประเพณีไทย การสร้างความสัมพันธ์อันดีระหว่างบุคลากรและผู้มีส่วนเกี่ยวข้อง

 - ภาพรวมการจัดงาน ได้แก่ ความเหมาะสมรูปแบบการจัดกิจกรรม และสถานที่จัดงาน

 - ข้อเสนอแนะ ควรจัดทุกปี เพื่อสร้างความรักและสามัคคีระหว่างองค์กรและผู้เกี่ยวข้อง

 กลุ่มที่ ๒ คณะผู้บริหารของ สพป.สิงห์บุรี มีความพึงพอใจในระดับมากที่สุดทุกรายการ ที่ประเมิน

 กลุ่มที่ ๓ ผู้บริหารสถานศึกษา มีความพึงพอใจในระดับมากที่สุดทุกรายการและกิจกรรม ที่ดำเนินการ

๑๘

 ข้อเสนอแนะ ควรจัดทุกปี และให้ข้าราชการและบุคลากรทางการศึกษาทุกคนร่วมงาน ไม่ควรจำกัดสิทธิ์

กลุ่มที่ ๔ ข้าราชการครูและเจ้าหน้าที่ธุรการ มีความพึงพอใจในระดับมากที่สุด

มี ๕ รายการที่ประเมินตามลำดับ คือ กิจกรรมที่ดำเนินการ การสร้างความสัมพันธ์อันดีระหว่างผู้บริหารและบุคลากร การอนุรักษ์การอนุรักษ์วัฒนธรรมประเพณีไทย การส่งเสริมค่านิยมความกตัญญู ความพึงพอใจในภาพรวมการจัดงาน ความเหมาะสมรูปแบบการจัดงาน

 ข้อเสนอแนะ

- ควรเปิดโอกาสให้ครูทุกคนมีส่วนร่วม

- ควรจัดทุกปีและควรจัดการแข่งขันกีฬาเพิ่ม

- ขอขอบคุณที่ให้สถานศึกษาเอกชนได้เข้าร่วมกิจกรรม

ประเด็นเสนอ เพื่อทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

1. **กลุ่มส่งเสริมการจัดการศึกษา**

**๔.๑ เรื่อง โครงการ ว่ายน้ำเพื่อชีวิต” (LIFE SAVING)**

ด้วย สำนักงานเขตพื้นที่การศึกษาประถมศึกษาสิงห์บุรี จะดำเนินการจัดโครงการ

ว่ายน้ำเพื่อชีวิต” (LIFE SAVING) เพื่อสอนและฝึกหัดให้นักเรียนในสังกัด ที่มีอายุระหว่าง ๕ – ๑๕ ปี จำนวน ๒๐๐ คน ให้สามารถว่ายน้ำเป็น หรือ สามารถลอยตัวในน้ำได้นาน ๓ นาที ๑๕ เมตร สามารถเอาชีวิตรอดจากการประสบเหตุทางน้ำ รู้วิธีและสามารถช่วยชีวิตผู้ประสบเหตุทางน้ำได้อย่างถูกต้อง เพื่อลดอุบัติเหตุทางน้ำ ที่อาจทำให้นักเรียนเสียชีวิตได้ โดยแบ่งเป็น ๒ รุ่น ๆ ละ ๑๐๐ คน ฝึกสอนรุ่นละ ๓ วัน ณ สระว่ายน้ำโรงเรียน ชุมชนวัดกลางท่าข้าม อ.ค่ายบางระจัน จ.สิงห์บุรี ดังนี้ รุ่นที่ ๑ ในวันที่ ๖ – ๘ พฤษภาคม ๒๕๕๘ รุ่นที่ ๒ ในวันที่ ๑๑ – ๑๓ พฤษภาคม ๒๕๕๘ ในการนี้ จึงประชาสัมพันธ์เชิญชวนโรงเรียนในสังกัดที่สนใจ ส่งรายชื่อนักเรียนเข้าร่วม

โครงการ ภายในวันที่ ๒๗ เมษายน ๒๕๕๘

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

**๔.๒ เรื่อง การอบรมโครงการลูกเสือต้านยาเสพติดสร้างเสริมแนวคิดค่านิยม(รุ่นที่ 2)**

 ตามที่ศูนย์อำนวยการป้องกันและปราบปรามยาเสพติดจังหวัดสิงห์บุรี โดยสำนักงานเขตพื้นที่การศึกษาประถมศึกษาสิงห์บุรีได้แจ้งว่าจะจัดอบรมลูกเสือ-เนตรนารีให้แก่โรงเรียนขยายโอกาสทางการศึกษาและโรงเรียนที่เปิดการเรียนการสอนในระดับมัธยมศึกษาในโครงการอบรมลูกเสือต้านภัยยาเสพติด สร้างเสริมแนวคิดค่านิยม รุ่นที่ 2 ระหว่างวันที่ 22 – 24 พฤษภาคม 2558 ณ ค่ายลูกเสือคุณธรรมวัดพิกุลทอง อำเภอท่าช้าง จังหวัดสิงห์บุรี ให้แก่โรงเรียนที่เหลืออีก 29 โรงเรียน ตามเอกสารแนบ (เอกสารแนบ ๙)

เนื่องจากในวัน เวลา ดังกล่าว วัดพิกุลทองมีความจำเป็นต้องใช้สถานที่ดังกล่าว

เป็นสถานที่ปริวาสกรรมของเจ้าอาวาสวัดต่างๆ จากทั่วประเทศ ดังนั้น สำนักงานเขตพื้นที่การศึกษาประถมศึกษาสิงห์บุรีจึงขอเลื่อนการอบรมดังกล่าว ไปอบรมในวันที่ 19 – 21 มิถุนายน 2558 ณ ค่ายลูกเสือคุณธรรมวัด พิกุลทอง อำเภอท่าช้าง จังหวัดสิงห์บุรี

ประเด็นเสนอ เพื่อโปรดทราบ และขอให้โรงเรียนเตรียมคัดเลือกนักเรียนชั้น ม.2 และ ม.3

ปีการศึกษา 2558 เพื่อเข้ารับการอบรมในวันดังกล่าวต่อไป

มติที่ประชุม รับทราบ

๑๙

**๔.๓ เรื่อง โครงการส่งเสริมสภานักเรียนและประชาธิปไตยในโรงเรียน**

 ตามที่ สำนักงานคณะกรรมการการศึกษาขั้นพื้นฐาน ได้จัดให้มีการดำเนินโครงการ สภานักเรียนมาอย่างต่อเนื่อง เพื่อพัฒนานักเรียนให้ได้ทราบบทบาทหน้าที่ตามหลักวิถีประชาธิปไตยอันมีพระมหากษัตริย์ทรงเป็นประมุข ตระหนักถึงความเป็นไทย มีคุณธรรม จริยธรรม เคารพกฎ กติกา ดำเนินชีวิตตามหลักเศรษฐกิจพอเพียง และอยู่ร่วมกันอย่างมีความสุข ซึ่งสอดคล้องกับค่านิยมไทย ๑๒ ประการ และพันธกิจ ในปีงบประมาณ ๒๕๕๘ ข้อ ๒ ส่งเสริมผู้เรียนมีคุณธรรม จริยธรรม มีคุณลักษณะอันพึงประสงค์ ตามหลักสูตร และจุดเน้นด้านผู้เรียน ในปีงบประมาณ ๒๕๕๘ ข้อ ๑.๒ นักเรียนมีคุณธรรม จริยธรรม รักสามัคคี ปรองดอง สมานฉันท์ รักชาติ ศาสน์กษัตริย์ ภูมิใจในความเป็นไทย ห่างไกลยาเสพติด มีคุณลักษณะที่เหมาะสม ซึ่งเป็นวิถีที่สภานักเรียนปฏิบัติอยู่แล้วให้มองเห็นเป็นรูปธรรมอย่างชัดเจน

ในการนี้ สพป.สิงห์บุรี ได้กำหนดจัดประชุมเชิงปฏิบัติการจัดประชุมเชิงปฏิบัติการ

ประธานสภาและเลขานุการสภานักเรียน และดำเนินการจัดตั้งสภานักเรียนเขตพื้นที่การศึกษา ในระหว่างวันที่ ๒๘-๒๙ มิถุนายน ๒๕๕๘ ณ วัดพิกุลทอง อำเภอท่าช้าง จังหวัดสิงห์บุรี จึงขอให้โรงเรียนดำเนินการเลือกตั้งประธานสภานักเรียน/กรรมการนักเรียนให้แล้วเสร็จ ในสัปดาห์ที่ ๒ ของเดือนพฤษภาคมของทุกปี ตามที่ สพฐ.ได้กำหนด และให้โรงเรียนจัดส่งประกาศแต่งตั้งคณะกรรมการสภานักเรียน/คณะกรรมการนักเรียน ให้สพป.สิงห์บุรี ภายในวันที่ ๓๐ พฤษภาคม ๒๕๕๘ เพื่อรายงานสพฐ.และจัดประชุมสภานักเรียนต่อไป

ประเด็นเสนอ เพื่อโปรดทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

**๔.๔ เรื่อง การรายงานผลการดำเนินการตามคำรับรองการปฏิบัติราชการและ**

 **คำรับรองตามแผนปฏิบัติราชการ ประจำปีงบประมาณ พ.ศ.๒๕๕๘**

 ตามที่ สำนักงานคณะกรรมการการศึกษาขั้นพื้นฐาน โดยกลุ่มพัฒนาระบบบริหาร (ก.พ.ร.)ได้จัดทำข้อตกลงว่าด้วยผลงานและการประเมินผลตามกรอบแนวทางและวิธีการที่กำหนด โดยจัดให้มีการ จัดทำคำรับรองการ ปฏิบัติราชการประจำปี ระหว่างหัวหน้าส่วนราชการระดับกรมกับรัฐมนตรีมาตั้งแต่ ปีงบประมาณ พ.ศ. ๒๕๔๘ และได้ ดำเนินการมาอย่างต่อเนื่อง ซึ่งมีวัตถุประสงค์เพื่อให้ส่วนราชการใน สำนักงานคณะกรรมการการศึกษาขั้นพื้นฐาน สามารถปฏิบัติราชการตามคำรับรองการปฏิบัติราชการ รวมทั้งสามารถปฏิบัติราชการตามตัวชี้วัด ของกลยุทธ์ได้ บรรลุผลตามเป้าหมาย จึงขอให้โรงเรียนดำเนินการการดำเนินการตามคำรับรองการปฏิบัติราชการและคำรับรองตามแผนปฏิบัติราชการ ประจำปี งบประมาณ ๒๕๕๘ ครบถ้วนและทันตามกำหนด พร้อมทั้งมีหลักฐานอ้างอิง ประกอบด้วย

1. **ตัวชี้วัดที่ ๗ ร้อยละของโรงเรียนวิถีพุทธที่ผ่านการประเมินผลการดำเนินการ**

**๒๙ ประการสู่ความเป็นโรงเรียนวิถีพุทธ ขอให้โรงเรียนดำเนินการดังนี้**

 (๑.๑) ให้ทุกโรงเรียนดำเนินการตามตัวชี้วัดนี้ให้บรรลุผลสำเร็จตามเป้าหมายตัวชี้วัดสูงสุดระดับ ๕ ในกรณีที่ไม่สามารถดำเนินการได้ให้รีบติดต่อนางสาวบุศรินทร์ บุญรอด โทร ๐๘๑-๗๕๔๖๕๐๓ เพื่อให้คำแนะนำช่วยเหลือแนะนำต่อไป

 (๑.๒) ตรวจสอบและแก้ไขข้อมูลของโรงเรียนให้ถูกต้องและเป็นปัจจุบัน เช่น ผู้รับผิดชอบ ซึ่งบางโรงเรียนผู้รับผิดชอบ เกษียณหรือย้ายโรงเรียน

(๑.๓) กรอกข้อมูลการดำเนินการของโรงเรียนในรอบที่ ๑ ภายในวันที่ ๑๕ มิถุนายน ๒๕๕๘

และรอบที่ ๒ ภายในวันที่ ๑๕ กันยายน ๒๕๕๘ โดยทุกโรงเรียนต้องดำเนินกิจกรรม ครบ ๕ ด้าน ดังนี้

**ด้านที่ ๑** ด้านกายภาพ และ**ด้านที่ ๒** ด้านกิจกรรมประจำวันพระ โรงเรียนต้องดำเนินการ**ครบ**

ทุกประการ

**ด้านที่ ๓** ด้านการเรียนการสอน โรงเรียนต้องดำเนินการ**อย่างน้อย ๔ประการ**จาก ๕ ประการ

๒๐

**ด้านที่ ๔** ด้านพฤติกรรมครู ผู้บริหารโรงเรียนและนักเรียน โรงเรียนต้องดำเนินการ**อย่างน้อย**

๔ ประการ จาก ๕ ประการ

**ด้านที่ ๕** ด้านการส่งเสริมวิถีพุทธ โรงเรียนต้องดำเนินการ**อย่างน้อย ๖ ประการ**

จาก ๘ ประการ

(๑.๔) เมื่อดำเนินการกรอกข้อมูลใน www.vitheeddha.com ให้โรงเรียนจัดส่งแบบฟอร์มตัวชี้วัด

ARS ๗ (๒) ตามสิ่งที่ส่งมาด้วย ๒ ให้สำนักงานเขตพื้นที่การศึกษาประถมศึกษาสิงห์บุรี ครั้งที่ ๑ ภายในวันที่ ๑๕ มิถุนายน ๒๕๕๘ และครั้งที่ ๒ ภายในวันที่ ๑๕ กันยายน ๒๕๕๘ เพื่อใช้เป็นหลักฐานอ้างอิงการดำเนินงานของโรงเรียนต่อไป

1. **ตัวชี้วัดที่ ๑๒ ระดับความสำเร็จของสำนักงานเขตพื้นที่การศึกษาที่ดำเนินงานภายใต้**

**โครงการเสริมสร้างคุณธรรมจริยธรรม และธรรมาภิบาลในสถานศึกษาผ่านกิจกรรม สภานักเรียน**

สพป.สิงห์บุรี ขอให้สถานศึกษาต้องรายงานข้อมูลตามแบบติดตามฯที่แนบ

(เอกสารแนบ ๑๐) ส่งสำนักงานเขตพื้นที่การศึกษาประถมศึกษาสิงห์บุรี ตามกำหนด คือ รายงานผลการประเมินตนเองรอบ ๙ เดือน ส่งภายในวันที่ ๒๕ มิถุนายน ๒๕๕๘ และรายงานผลการประเมินตนเองรอบ ๑๒ เดือน ส่งภายในวันที่ ๒๕ กันยายน ๒๕๕๘

ประเด็นเสนอ เพื่อทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

**๔.๕ เรื่อง การดำเนินการคัดเลือกโรงเรียนวิถีพุทธชั้นนำ รุ่น ๖ ปีการศึกษา ๒๕๕๘**

 ด้วยมหาวิทยาลัยมหาจุฬาลงกรณราชวิทยาลัย (มจร.) ร่วมกับ สำนักงานคณะกรรมการการศึกษาขั้นพื้นฐาน (สพฐ.) จะได้ดำเนินการคัดเลือกโรงเรียนวิถีพุทธ ในสังกัดสำนักงานคณะกรรมการการศึกษาขั้นพื้นฐาน ให้ได้รับรางวัลโรงเรียนวิถีพุทธชั้นนำรุ่น ๖ ประจำปีการศึกษา ๒๕๕๘ จำนวน ๑๐๐ โรงเรียน โดยมีคุณสมบัติ และปฏิทินดำเนินการ ดังนี้

 **คุณสมบัติของโรงเรียนที่มีสิทธิ์สมัครรับการคัดเลือกโรงเรียนวิถีพุทธชั้นนำรุ่น ๖ ประจำปีการศึกษา ๒๕๕๘ ( ต้องมีทุกข้อ )**

๑) สมัครเข้าร่วมโครงการโรงเรียนวิถีพุทธ และได้ลงทะเบียนใน เว็บไซต์

www.vitheebuddha.com ก่อนวันที่ ๑ พฤษภาคม ๒๕๕๗

๒) มีผลการประเมินตนเองตามอัตลักษณ์ ๒๙ ประการ ในเว็บไซต์

[www.vitheebuddha.com](http://www.vitheebuddha.com) ก่อนวันที่ ๑ พฤษภาคม ๒๕๕๗ ได้ผลการประเมินโดยรวมระดับดี ขึ้นไป ตามรายชื่อโรงเรียนดังแนบ

1. ผู้บริหารและคณะครูอาจารย์มีความใส่ใจในการดำเนินงานโครงการโรงเรียนวิถีพุทธ
2. ไม่เคยได้รับประกาศยกย่องเป็นโรงเรียนวิถีพุทธชั้นนำและโรงเรียนคุณธรรมชั้นนำมาก่อน

**เอกสารประกอบการสมัคร(ต้องมีครบทุกข้อ)**

๑) ใบสมัคร (เอกสารแนบ ๑๑)

1. เอกสารแสดงกิจกรรม / ผลงานดีเด่นของสถานศึกษา ด้านที่เกี่ยวกับโรงเรียนวิถีพุทธ

ปีการศึกษา ๒๕๕๕ – ๒๕๕๗ เขียนอธิบายโดยรวม ไม่ควรเกิน ๕ กิจกรรม/โครงงาน พร้อมภาพถ่ายและเอกสารประกอบอื่นๆ จำนวน ๔ – ๘ หน้ากระดาษ เอ ๔ ไม่ต้องมีภาคผนวก

1. เอกสารแสดงแผนการสอน ๑ คาบ ของสาระวิชาพระพุทธศาสนา ระดับชั้นใด

สาระย่อยเรื่องใดก็ได้ (ไม่เกิน ๓ หน้า ) ที่แสดงให้เห็นวิธีจัดการเรียนรู้ที่ส่งเสริมการพัฒนาทักษะศตวรรษที่ ๒๑ (หากโรงเรียนผ่านการพิจารณารอบแรก จะมีคณะไปเยี่ยมและขอชมการจัดการเรียนรู้แผนนี้)

๒๑

1. แนบรายงานผลการประเมินตนเองของโรงเรียนตามอัตลักษณ์ ๒๙ ประการ

ในปีการศึกษา ๒๕๕๗ และ/หรือ ๒๕๕๖ /๒๕๕๕ ( ถ้ามี ) จาก เว็บไซด์ [**www.vitheebuddha.com**](http://www.vitheebuddha.com) ( ให้สั่ง print จากเว็บไซด์ได้ )

ประเด็นเสนอ เพื่อทราบ และนำเสนอที่ประชุมผู้บริหารสถานศึกษา

มติที่ประชุม รับทราบ

**๔.๖ เรื่อง การเบิก-จ่ายงบประมาณในโครงการส่งเสริมค่านิยม 12 ประการ**

 **เพื่อการสร้างภูมิคุ้มกันให้แก่เด็กและเยาวชน**

ตามที่จังหวัดสิงห์บุรีแจ้งให้ผู้บริหารโรงเรียนสังกัดสำนักงานเขตพื้นที่การศึกษาประถมศึกษาสิงห์บุรีทุกโรงเรียนจัดเข้าค่ายนักเรียนที่โรงเรียนแบบไม่ค้างคืน 2 วัน ตั้งแต่เดือนพฤศจิกายน 2557 – ธันวาคม 2557 เพื่อสร้างภูมิคุ้มกันมิให้นักเรียนไปเสพยาเสพติดนั้น

ในการนี้ จังหวัดสิงห์บุรีได้เบิกจ่ายเงินให้สำนักงานเขตพื้นที่การศึกษาประถมศึกษา

สิงห์บุรีแล้ว จึงขอให้โรงเรียนแจ้งผู้สำรองจ่ายเงินดังกล่าวไปรับเงินได้ที่กลุ่มบริหารการเงินและสินทรัพย์ ตั้งแต่วันที่ 22 – 24 เมษายน 2558

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

1. **กลุ่มส่งเสริมสถานศึกษาเอกชน**

**๕.๑ เรื่อง การเบิกจ่ายเงินอุดหนุนเป็นค่าใช้จ่ายรายบุคคลฯ โรงเรียนเอกชน**

สรุปการเบิกจ่ายเงินอุดหนุนของโรงเรียนเอกชนในจังหวัดสิงห์บุรี จำนวน ๑๕ โรงเรียน

ขอเบิกจ่ายเงินอุดหนุนเป็นค่าใช้จ่ายรายบุคคลในระดับการศึกษาขั้นพื้นฐานสำหรับนักเรียนโรงเรียนเอกชน ประจำเดือน เมษายน ๒๕๕๘ รวมเป็นเงิน ๕,๐๔๖,๑๕๙.๔๓ บาท (ห้าล้านสี่หมื่นหกพันหนึ่งร้อยห้าสิบเก้าบาทสี่สิบสามสตางค์) รายละเอียดดังนี้

|  |  |  |  |
| --- | --- | --- | --- |
| ที่ | โรงเรียน/วิทยาลัย | จำนวนเงิน(บาท) | หมายเหตุ |
| ๑๒๓๔๕๖๗๘๙๑๐๑๑๑๒๑๓๑๔๑๕ | โรงเรียนอินทโมลีประทานโรงเรียนวิจิตรศึกษาโรงเรียนใจเพียรวิทยานุสรณ์โรงเรียนนาคประดิษฐ์วิทยาโรงเรียนพระกุมารเยซู สิงห์บุรีโรงเรียนอุดมทรัพย์โรงเรียนเจริญสอนวิทยาโรงเรียนโพธิรัตน์วรานุสรณ์โรงเรียนอนุบาลกฤตพงษ์ธรวิทยาลัยเทคโนโลยีพณิชยการสิงห์บุรีโรงเรียนศรีอุดมวิทยาโรงเรียนสิงห์อุดมวิทยาโรงเรียนสามัคคีวิทยาโรงเรียนอุดมศิลป์(โพธิ์ลังการ์มูลนิธิ)โรงเรียนปราสาทวิทยา | ๑,๗๗๗,๗๒๗.๖๔๗๗๖,๒๔๘.๗๔๖๕๘,๗๐๒.๓๓๒๗๒,๗๔๐.๘๒๓๔๓,๕๘๔.๖๑๑๕๙,๗๐๖.๐๘๕๘,๖๖๕.๖๒๘๕,๒๖๐.๗๐๓๔,๔๑๗.๑๖๙๗,๐๔๑.๖๒๒๗๘,๐๘๐.๗๐๕๑,๗๘๔.๘๒๑๗๖,๔๐๕.๒๐๑๙๐,๔๙๐.๑๕๘๕,๓๐๓.๒๔ |  |
| รวมทั้งสิ้น | ๕,๐๔๖,๑๕๙.๔๓  |  |

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

๒๒

**๕.๒ เรื่อง การตรวจสอบการนำส่งเงินสะสมและเงินสมทบของโรงเรียนเอกชน**

ด้วยกองทุนสงเคราะห์ แจ้งว่า ได้ตรวจสอบการนำฝากเงินสะสมและเงินสมทบเข้าบัญชี

กองทุนสงเคราะห์ของโรงเรียนเอกชน มีโรงเรียนบางแห่งมิได้ดำเนินการตามมาตรา ๗๔ วรรคหนึ่ง แห่งพระราชบัญญัติโรงเรียนเอกชน พ.ศ. ๒๕๕๐ ซึ่งเป็นหน้าที่ของโรงเรียนที่จะต้องหักและรวบรวมเงินสะสมของผู้อำนวยการ ครู และบุคลากรทางการศึกษาไว้ทุกครั้งที่มีการจ่ายเงินเดือน และให้นำส่งเงินสะสมดังกล่าวพร้อมเงินสมทบที่โรงเรียนจะต้องส่งเข้ากองทุนสงเคราะห์ ภายในวันที่สิบของเดือนถัดไปทุกเดือน

เพื่อเป็นการรักษาสิทธิในการเบิกเงินสวัสดิการและการสงเคราะห์ของผู้อำนวยการ ครู

และบุคลากรทางการศึกษา อนึ่ง โรงเรียนใดที่ไม่ได้นำส่งเงินสะสมและเงินสมทบของโรงเรียน จะระงับการใช้สิทธิเบิกสวัสดิการไว้ก่อนจนกว่าจะได้มีการนำส่งเงินสะสมของผู้อำนวยการ ครู และบุคลากรทางการศึกษา เงินสมทบของโรงเรียน พร้อมเงินเพิ่มร้อยละสอง ส่งเข้ากองทุนสงเคราะห์ตามมาตรา ๗๔ วรรคสอง แห่งพระราชบัญญัติโรงเรียนเอกชน พ.ศ. ๒๕๕๐ ในกรณีที่โรงเรียนในระบบไม่นำส่งเงินสมทบตามกำหนดเวลาในวรรคหนึ่งหรือส่งไม่ครบถ้วนให้เสียเงินเพิ่มอีกร้อยละสองต่อเดือนจนกว่าจะนำส่งหรือนำส่งครบถ้วน

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

**๕.๓ เรื่อง รายงานประเมินคุณภาพภายในสถานศึกษา (SAR) ปีการศึกษา ๒๕๕๗**

ด้วยสำนักงานคณะกรรมการส่งเสริมการศึกษาเอกชน ขอให้โรงเรียนเอกชนประเภท

สามัญทุกโรงเรียนดำเนินการจัดส่งรายงานประเมินคุณภาพภายในสถานศึกษา (SAR) ประจำปีการศึกษา ๒๕๕๗ โดยบันทึกลงแผ่นซีดี ส่งสำนักงานคณะกรรมการส่งเสริมการศึกษาเอกชน ภายในวันที่ ๓๑ พฤษภาคม ๒๕๕๘

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

1. **กลุ่มนิเทศติดตามและประเมินผลการจัดการศึกษา**

 **๖.๑ เรื่อง ระบบประกันคุณภาพและประเมินคุณภาพภายในสถานศึกษา**

 **ประจำปีการศึกษา ๒๕๕๗**

ตามที่ สพป.สิงห์บุรี ได้แจ้งให้โรงเรียน ส่งประกาศ แต่งตั้งคณะกรรมการติดตาม

ตรวจสอบระบบประกันคุณภาพและประเมินคุณภาพภายในสถานศึกษา ประจำปีการศึกษา ๒๕๕๗ โดยได้แจ้ง ในวาระการประชุมผู้บริหารโรงเรียน ครั้งที่ ๓/๒๕๕๘ เมื่อวันที่ ๒๕ มีนาคม ๒๕๕๘ และการประชุมผู้รับผิดชอบการจัดทำ SAR ของโรงเรียน เมื่อวันที่ ๗ เมษายน ๒๕๕๘ ไปแล้วนั้น ขอให้โรงเรียนได้ส่งประกาศดังกล่าวทาง e-office ให้เรียบร้อยโดยด่วน

**โรงเรียนที่ดำเนินการส่งประกาศแล้ว จำนวน ๒๒ โรงเรียน ได้แก่** โรงเรียนวัดประดับ /

โรงเรียนวัดโสภา /โรงเรียนวัดห้วย /โรงเรียนวัดชะอมสามัคคีธรรม /โรงเรียนวัดโพธ์หอม /โรงเรียนวัดประสาท /โรงเรียนอนุบาลเมืองสิงห์บุรี /โรงเรียนวัดประโชติการราม /โรงเรียนวัดราษฎร์ประสิทธิ์ /โรงเรียนวัดศรัทธาภิรม

โรงเรียนอนุบาลสิงห์บุรี /โรงเรียนวัดดอกไม้ /โรงเรียนวัดน้อย /โรงเรียนชุมชนวัดพระนอนจักรสีห์วรวิหาร

โรงเรียนวัดตุ้มหู /โรงเรียนวัดพระปรางค์มุนี /โรงเรียนวัดแหลมคาง /โรงเรียนวัดสังฆราวาส /โรงเรียนวัดหลวง

โรงเรียนวัดจักรสีห์ **/**โรงเรียนวัดบางปูน **/**โรงเรียนวัดยาง

๒๓

**การขับเคลื่อนระบบประกันคุณภาพภายในของสถานศึกษา**

|  |  |  |
| --- | --- | --- |
| **เดือน** | **กิจกรรมดำเนินการตาม ๘ องค์ประกอบ** | **เอกสาร/หลักฐาน** |
| เม.ย. – พ.ค. ๕๗ | * ประชุมเพื่อนำผลการ SWOT ปีการศึกษา ๕๖ และผลการประเมิน SAR, O-NET, NT, LAS, โครงการ/กิจกรรมในรอบปีการศึกษา ๕๖, ผลการสอบถาม/ประเมินความคิดเห็น/ความพึงพอใจของผู้รับบริการ/ ผู้มีส่วนได้ส่วนเสีย ฯลฯ มาหาแนวทางปรับปรุง พัฒนา
 | 🞏 เอกสารข้อมูลและสารสนเทศผลสัมฤทธิ์ทางการเรียน ปีการศึกษา ๕๖🞏 รายงานการวิเคราะห์ผลการประเมินความพึงพอใจ/ ความคิดเห็นต่างๆ🞏 รายงานการ SWOT ผลการดำเนินงานของ ร.ร. ปีการศึกษา ๕๖ พร้อมแนวทางการปรับปรุง พัฒนาในปีการศึกษา ๕๗ |
| เม.ย. – พ.ค. ๕๗(ต่อ) | * ประชุมคณะกรรมการสถานศึกษาและคณะครูเพื่อจัดทำเอกสารประจำปีการศึกษา ๕๗ ได้แก่
1. กำหนดมาตรฐานการศึกษา (ปฐมวัย, ขั้นพื้นฐาน) ของสถานศึกษา
2. แผนพัฒนาการจัดการศึกษาที่มุ่งคุณภาพตามมาตรฐานการศึกษาของสถานศึกษา/แผนปฏิบัติการประจำปี
3. จัดระบบบริหารและสารสนเทศ
4. ปฏิทินการปฏิบัติงานตลอดปีการศึกษา
5. แต่งตั้งผู้ทรงคุณวุฒิเพื่อทำหน้าที่ติดตาม ตรวจสอบ ระดับโรงเรียน
6. ปรับปรุงหลักสูตรสถานศึกษา (ปฐมวัย, ขั้นพื้นฐาน)

ฯลฯ | 🞏 รายงานการ SWOT ผลการดำเนินงานของ ร.ร. ปีการศึกษา ๕๖ พร้อมแนวทางการปรับปรุง พัฒนาในปีการศึกษา ๕๗🞏 บันทึกการประชุม🞏 มาตรฐานการศึกษาระดับปฐมวัย,ขั้นพื้นฐาน🞏 แผนพัฒนาคุณภาพการศึกษา🞏 แผนปฏิบัติการประจำปี🞏 คำสั่งหรือโครงการสร้าง การบริหารงานของร.ร./ร.ร.ศูนย์เด็กปฐมวัยต้นแบบ/ร.ร.ศูนย์เด็กปฐมวัยต้นแบบเครือข่าย ฯลฯ🞏 ปฏิทินดำเนินงานประจำปี🞏 ประกาศร.ร.แต่งตั้งผู้ทรงคุณวุฒิ🞏 หลักสูตรสถานศึกษาระดับปฐมวัย,ขั้นพื้นฐานฯลฯ |
| พ.ค. – ก.ย. ๕๗ | * ดำเนินงานตามแผนปฏิบัติการและปฏิทินประจำปี
 | 🞏 คำสั่งแต่งตั้งคณะกรรมการดำเนินโครงการ/กิจกรรม🞏 บันทึกการประชุม🞏 ภาพกิจกรรม🞏 รายงานโครงการ/กิจกรรม ที่ดำเนินการแล้ว |

๒๔

|  |  |  |
| --- | --- | --- |
| **เดือน** | **กิจกรรมดำเนินการตาม ๘ องค์ประกอบ** | **เอกสาร/หลักฐาน** |
| ก.ค. – ส.ค. ๕๗ | * รับการติดตาม ตรวจสอบ คุณภาพการศึกษา โดยผู้ทรงคุณวุฒิ ระดับเขตพื้นที่
 | 🞏 ร่องรอยเอกสาร หลักฐานต่างๆ ที่สนับสนุนการดำเนินงานระบบประกันคุณภาพภายในทั้ง ๘ องค์ประกอบ |
| ต.ค. ๕๗ | * ประเมินมาตรฐานสถานศึกษา ปฐมวัย, ขั้นพื้นฐาน ครั้งที่ ๑
* เชิญผู้ทรงคุณวุฒิระดับโรงเรียน มาทำหน้าที่ติดตาม ตรวจสอบ คุณภาพการศึกษา ครั้งที่ ๑
 | 🞏 ข้อมูลผลการประเมิน มฐ. ครั้งที่ ๑ |
| พ.ย. ๕๗ – มี.ค. ๕๘ | * ดำเนินงานตามแผนปฏิบัติการและปฏิทินประจำปี
 | 🞏 คำสั่งแต่งตั้งคณะกรรมการดำเนินโครงการ/กิจกรรม🞏 บันทึกการประชุม🞏 ภาพกิจกรรม🞏 รายงานโครงการ/กิจกรรม ที่ดำเนินการแล้ว |
| มี.ค. ๕๘ | * ประเมินมาตรฐานสถานศึกษา ปฐมวัย, ขั้นพื้นฐาน ครั้งที่ ๒
* เชิญผู้ทรงคุณวุฒิระดับโรงเรียน มาทำหน้าที่ติดตาม ตรวจสอบ คุณภาพการศึกษา ครั้งที่ ๒
 | 🞏 ข้อมูลผลการประเมิน มฐ. ครั้งที่ ๒ |
| เม.ย. ๕๘ | * SWOT การดำเนินงานในรอบปีการศึกษา ๕๗
* จัดทำ SAR ปีการศึกษา ๕๗ และรายงาน เขตพื้นที่
* ประชุมคณะครูเพื่อการพัฒนาคุณภาพการศึกษาอย่างต่อเนื่อง เช่น การจัดการความรู้, การสร้างเครือข่ายการเรียนรู้, การนำผลประเมินไปใช้ประโยชน์
 | 🞏 รายงานคุณภาพการศึกษา ประจำปีการศึกษา ๕๗ (SAR)🞏 เอกสาร/รายงานการประชุม เพื่อการพัฒนาคุณภาพการศึกษาอย่างต่อเนื่องฯลฯ |

จากแนวทางการขับเคลื่อนระบบประกันคุณภาพภายในของสถานศึกษาดังกล่าวข้างต้น สพป.สิงห์บุรี จึงขอให้โรงเรียนดำเนินการดังนี้

 ๑) ส่งประกาศแต่งตั้งผู้ทรงคุณวุฒิของโรงเรียน ถึงเขตพื้นที่ (กลุ่มนิเทศ ติดตามและประเมินผลการจัดการศึกษา) ภายใน วันที่ ๓๐ มีนาคม ๕๘

 ๒) แจ้งผู้ทรงคุณวุฒิที่โรงเรียนแต่งตั้ง (ข้อ ๑) มาปฏิบัติหน้าที่ติดตาม ตรวจสอบ และประเมินคุณภาพภายในตามมาตรฐานการศึกษา ก่อนนำข้อมูลมาสรุปในเอกสารรายงาน SAR ปีการศึกษา ๕๗

 ๓) ศึกษานิเทศก์ปฏิบัติการนิเทศ ร.ร.ที่รับผิดชอบ เกี่ยวกับ ผลการประเมินมาตรฐานการศึกษาระดับปฐมวัย (๑๑ มฐ.) และระดับขั้นพื้นฐาน (๑๕ มฐ.) ระหว่างวันที่ ๔ – ๑๕ พฤษภาคม ๕๘

 ๔) กำหนดส่งรายงานประจำปีของสถานศึกษา (SAR) ในลักษณะที่เป็นเอกสาร พร้อมไฟล์ CDข้อมูลจำนวน ๑ แผ่น ภายในวันที่ ๑๘ พฤษภาคม ๕๘

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

๒๕

 **๖.๒ เรื่อง โครงการการพัฒนาคุณภาพครูและบุคลากรทางการศึกษาไทย**

 **โดยใช้เทคโนโลยีสารสนเทศ**

ด้วย โรงเรียนวัดโฆสิทธาราม และ โรงเรียนอนุบาลบางระจัน ได้ส่งผลงานเรื่องสื่อการเรียน

การสอน เพื่อเข้าประกวดในโครงการการพัฒนาคุณภาพครูและบุคลากรทางการศึกษาไทย โดยใช้เทคโนโลยีสารสนเทศโรงเรียนในสังกัดสำนักงานคณะกรรมการการศึกษาขั้นพื้นฐาน ที่ศูนย์บริการวิชาการ มหาวิทยาลัยศรีนครินทรวิโรฒ ร่วมกับสำนักงานคณะกรรมการการศึกษาขั้นพื้นฐาน โดยมีวัตถุประสงค์เพื่อศึกษาแนวทางหลักสูตรเชิงนโยบายประยุกต์ใช้ในการเรียนการสอนให้สอดคล้องกับผู้เรียนนั้น จากผลการพิจารณาตัดสินผลรางวัล ปรากฏว่า ผลงานของ โรงเรียนวัดโฆสิทธาราม และโรงเรียนอนุบาลสิงห์บุรี ได้รับ “รางวัลชนะเลิศ”

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

**๖.๓ เรื่อง ห้องสมุดมีชีวิตเฉลิมพระเกียรติ ๖๐ พรรษา สมเด็จพระเทพรัตนราชสุดาฯ**

 **สยามบรมราชกุมารี**

ด้วย โรงเรียนในสังกัด สพป.สิงห์บุรี ได้รับการคัดเลือกและได้รับงบประมาณ จาก สพฐ.

ประมาณ ๒๐๐,๐๐๐ บาท และได้เข้าร่วมพัฒนาห้องสมุดมีชีวิตเฉลิมพระเกียรติ ๖๐ พรรษา สมเด็จพระเทพรัตนราชสุดาฯ สยามบรมราชกุมารี ได้แก่ โรงเรียนบ้านหนองลีวิทยาคม

ประเด็นเสนอ เพื่อโปรดทราบ เห็นควรนำแจ้งที่ประชุมผู้บริหารสถานศึกษา

มติที่ประชุม รับทราบ

**๖.๔ เรื่อง การจัดการเรียนการสอนทางไกลผ่านโครงข่ายอินเทอร์เน็ต**

 **(Distance Learning Internet Solution : DLIS)**

ด้วย สพฐ.จะจัดสรรงบประมาณ ให้จัดหาครุภัณฑ์ประจำห้องเรียน เพื่อรองรับ

การจัดการเรียนการสอนทางไกลผ่านโครงข่ายอินเทอร์เน็ต (Distance Learning Internet Solution : DLIS) ให้กับโรงเรียนขนาดกลางที่มีจำนวนนักเรียนตั้งแต่ ๑๒๑ คนขึ้นไป

ประเด็นเสนอ เพื่อโปรดทราบ และเห็นควรนำเสนอผู้บริหารสถานศึกษาทราบ

มติที่ประชุม รับทราบ

 **๖.๕ เรื่อง ประชุมแลกเปลี่ยนเรียนรู้ การจัดการศึกษาทางไกลผ่านดาวเทียม**

สพป.สิงห์บุรี ขอเชิญผู้อำนวยการโรงเรียนและครูวิชาการของโรงเรียน ทุกโรงเรียน

ร่วมประชุมแลกเปลี่ยนเรียนรู้ การจัดการศึกษาทางไกลผ่านดาวเทียม ในวันที่ ๓๐ เมษายน ๒๕๕๘ ตั้งแต่เวลา ๘.๓๐ – ๑๖.๐๐ น. ณ ศูนย์ศึกษาวสุภัทร อาคารเฉลิมพระเกียรติ โรงเรียนวัดพรหมสาคร

1. ขอให้โรงเรียนขนาดเล็กที่ได้รับจัดสรรงบประมาณการจัดการศึกษาทางไกล

ผ่านดาวเทียม รายงานผลตามแนวทางการนิเทศ กำกับ ติดตาม ประเมินและรายงานผล เป็นเอกสารและบันทึกข้อมูลบนเว็บไซด์ให้ครบถ้วน

1. การเผยแพร่งานวิจัย บทคัดย่อ การประเมินโครงการจัดการศึกษาทางไกลผ่านดาวเทียม

ของโรงเรียนขนาดเล็ก สังกัดสำนักงานเขตพื้นที่การศึกษาประถมศึกษาสกลนคร เขต ๒ (เอกสารแนบ)

ประเด็นเสนอ เพื่อโปรดทราบ และเห็นควรนำเสนอผู้บริหารสถานศึกษาทราบ

มติที่ประชุม รับทราบ

๒๖

 **๖.๖ เรื่อง สรุปปริมาณการนิเทศ ระยะที่ ๑**

สพป.สิงห์บุรี ได้สรุปปริมาณการนิเทศที่สถานศึกษาได้รับจาก สพป.สิงห์บุรี ระยะที่ ๑ ระหว่างเดือน พฤศจิกายน ๒๕๕๗ – มีนาคม ๒๕๕๘ **(เอกสารแนบ)**

ประเด็นเสนอ เพื่อโปรดทราบ และเห็นควรนำเสนอผู้บริหารสถานศึกษาทราบ

มติที่ประชุม รับทราบ

1. **กลุ่มบริหารงานการเงินและสินทรัพย์**

**๗.๑ เรื่อง การยืมเงินราชการ**

ด้วย สพฐ. แจ้งว่า สำนักงานตรวจเงินแผ่นดินได้มีข้อทักท้วงกรณีลูกหนี้เงินยืมราชการ

ค้างนานเกินระยะเวลาที่กำหนด ซึ่ง สพท.ไม่ได้ดำเนินการ ตามระเบียบการเบิกจ่ายเงินจากคลัง การเก็บรักษาเงินและการนำเงินส่งคลัง พ.ศ.๒๕๕๑ ข้อ ๖๐ เพื่อให้การควบคุมลูกหนี้เงินยืมของ สพท.มีประสิทธิภาพ โดยมีข้อมูลลูกหนี้ตามบัญชีในระบบ GFMIS ถูกต้องตรงกับลูกหนี้รายตัวคงค้าง และกำกับติดตามไม่ให้มีลูกหนี้ค้างนานเกินระยะเวลาที่ระเบียบกำหนด สพฐ. จึงให้ สพท.จัดส่งรายละเอียดลูกหนี้รายตัวคงค้าง ณ วันที่ ๓๑ มีนาคม ๒๕๕๘ ให้ทราบภายในวันที่ ๓๐ เมษายน ๒๕๕๘ **(เอกสารแนบ)**

 จากรายละเอียดลูกหนี้เงินยืมราชการคงค้าง ณ วันที่ ๓๑ มีนาคม ๒๕๕๘ มีลูกหนี้ค้างทั้งหมด จำนวน ๓๖ ราย เป็นเงิน ๘๖๖,๐๐๑ บาท เป็นลูกหนี้ที่ค้างเกินกำหนด จำนวน ๓ ราย คือ ลำดับที่ ๑, ๒, ๓ สำหรับรายที่ ๑ ได้ส่งหลักฐานหักล้างเงินยืมแล้วเมื่อวันที่ ๘ เมษายน ๒๕๕๘ และมีลูกหนี้ที่ยังไม่มารับเงินยืม จำนวน ๓ ราย คือ ลำดับที่ ๒๐, ๒๔, ๒๘

ประเด็นเสนอ เพื่อโปรดทราบ

มติที่ประชุม รับทราบ

1. **หน่วยตรวจสอบภายใน**

**๘.1 เรื่อง สิทธิประโยชน์ทางภาษีจากการบริจาคเงินหรือทรัพย์สินเพื่อส่งเสริม**

 **ให้เกิดบูรณาการ ทางการศึกษา การกีฬา และพัฒนาสังคม**

หน่วยตรวจสอบภายใน ขอนำสาระความรู้เรื่องสิทธิประโยชน์ทางภาษีจากการบริจาคเงิน

หรือทรัพย์สินฯ เพื่อทราบ เพื่อส่งเสริมให้เกผู้บริจาคให้กับโครงการนี้จะได้รับสิทธิประโยชน์ทางภาษีด้วยการหักรายจ่ายได้ 2 เท่าของรายจ่ายที่จ่ายไป เพื่อสนับสนุนการศึกษาให้แก่สถานศึกษาตามโครงการนี้ ไม่ว่าจะเป็นรายจ่ายจาการซื้ออุปกรณ์การเรียนการสอนหรือเพื่อสาธารณประโยชน์ใด ๆ ทั้งนี้ เพื่อเป็นการเร่งรัดปรับปรุงคุณภาพชีวิตของเยาวชนไทย รวมทั้งเพื่อรองรับเด็กพิการ และเด็กด้อยโอกาสทางสังคมให้ได้โอกาสที่ดีให้มากยิ่งขึ้น

1. กรณีบุคคลธรรมดา หรือนิติบุคคลบริจาคเงิน หรือทรัพย์สินเป็นค่าใช้จ่ายเพื่อสนับสนุน

การศึกษาให้แก่สถานศึกษาของทางราชการ สถานศึกษาขององค์การของรัฐบาล โรงเรียนเอกชนที่ตั้งขึ้นตามกฎหมายว่าด้วยโรงเรียนเอกชนและสถาบันอุดมศึกษาเอกชนที่ตั้งขึ้นตามกฎหมายว่าด้วยสถาบันอุดมศึกษาเอกชน

๒๗

|  |  |  |  |
| --- | --- | --- | --- |
| ผู้บริจาค | สิทธิบริจาค | สิทธิประโยชน์ | เงื่อนไข |
| บุคคลธรรมดาบริษัท หรือ ห้างหุ้นส่วน-นิติบุคคล | บริจาคเป็นเงินได้อย่างเดียวบริจาคเป็นเงิน หรือทรัพย์สินก็ได้ | หักลดหย่อนได้ 2 เท่าของเงินที่จ่ายไป แต่ต้องไม่เกินร้อยละ 10 ของเงินได้ทั้งหมดที่ได้รับหลังจากหักค่าใช้จ่าย และค่าลดหย่อนอื่นตามกฎหมายแล้วหักลดหย่อนได้ 2 เท่าของเงินที่จ่ายไป แต่ต้องไม่เกินร้อยละ 10 ของกำไรสุทธิก่อนหักรายจ่ายเพื่อการกุศลสาธารณะหรือเพื่อการสาธารณประโยชน์และเพื่อการศึกษาหรือการกีฬา | 1.เป็นการบริจาคในโครงการที่กระทรวงศึกษาธิการให้ความเห็นชอบได้แก่ (1)สถานศึกษาตามโครงการพระราชดำริ (2)สถานศึกษาตามนโยบายที่ระดมพลังเพื่อเร่งรัดปรับปรุงคุณภาพ (3)สถานศึกษาที่รองรับพัฒนาเด็กด้อยโอกาส เด็กพิการ2.เป็นการบริจาคให้แก่สถานศึกษาตามรายชื่อที่กระทรวงศึกษาธิการประกาศกำหนด3.เป็นการบริจาคเพื่อการจัดหา หรือจัดสร้างอาคาร อาคารพร้อมที่ดินหรือที่ดินเพื่อใช้ประโยชน์ในทางศึกษา4.เป็นการบริจาคเพื่อการจัดหาวัสดุอุปกรณ์เพื่อการศึกษา แบบเรียน ตำรา หนังสือทางวิชาการ สื่อและเทคโนโลยีเพื่อการศึกษาตลอดจนวัสดุอุปกรณ์อื่น ๆ ที่เกี่ยวข้องกับการศึกษา (กรณีบริจาคเป็นคอมพิวเตอร์และอุปกรณ์ของคอมพิวเตอร์จะต้องเป็นของใหม่ ไม่เคยผ่านการใช้งานมาก่อน)5.ต้องมีหลักฐานจากสถานศึกษาที่พิสูจน์ได้ว่าค่าใช้จ่ายที่จ่ายไปนั้นเป็นค่าใช้จ่ายเพื่อสนับสนุนการศึกษาตามโครงการที่กระทรวงศึกษาธิการให้ความเห็นชอบ **(มีใบเสร็จของสถานศึกษา)** |

1. กรณีการโอนทรัพย์สินหรือสินค้าที่มีไว้ขายที่บุคคลธรรมดา หรือนิติบุคคลมอบให้เพื่อ

สนับสนุนการศึกษาตามโครงการ “ให้ 1 ได้ 2”

|  |  |  |
| --- | --- | --- |
| ผู้บริจาค | สิทธิประโยชน์ที่ผู้บริจาคจะได้รับ | สิ่งที่ผู้บริจาคต้องคำนึงถึง |
| บุคคลธรรมดาบริษัทหรือห้างหุ้นส่วนนิติบุคคล | ได้รับยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ได้รับยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ | 1.เป็นการมอบให้ตามเงื่อนไขของโครงการ “ให้ 1 ได้ 2”2.ให้หักได้ตามต้นทุนมูลค่าสินค้าที่เหลืออยู่ (Book Value)3.เมื่อหักเป็นต้นทุนทางบัญชีแล้ว ไม่ควรนำไปหักเป็นค่าใช้จ่ายอีก4.ไม่ถือเป็นมูลค่าขายที่ต้องเก็บภาษี มูลค่าเพิ่ม5.ต้องมีหลักฐานจากสถานศึกษาที่พิสูจน์ได้ว่า ค่าใช้จ่ายที่จ่ายไปนั้น เป็นค่าใช้จ่ายเพื่อสนับสนุนการศึกษา ตามโครงการที่กระทรวงศึกษาธิการให้ความเห็นชอบ**(ใบเสร็จรับเงินของสถานศึกษา)** |

๒๘

1. กรณีนิติบุคคลบริจาคเงิน หรือทรัพย์สินเพื่อสนับสนุนด้านสันทนาการในการจัดสร้าง

และบำรุงรักษาสนามเด็กเล่น สวนสาธารณ สนามกีฬา ของทางราชการหรือของเอกชนที่เปิดให้บริการเป็นการทั่วไปโดยไม่เก็บค่าบริการใด ๆ

|  |  |  |
| --- | --- | --- |
| ผู้บริจาค | สิทธิประโยชน์ | สิ่งที่ผู้บริจาคต้องคำนึงถึง |
| บริษัทหรือห้างหุ้นส่วนนิติบุคคล | หักรายจ่ายได้ 2 เท่าของรายจ่ายที่จ่ายไป | รายจ่ายที่จ่ายไปเพื่อสนับสนุนด้านสันทนาการนี้เมื่อนำไปรวมกับรายจ่ายที่จ่ายไปเป็นค่าใช้จ่ายเพื่อสนับสนุนการศึกษาสำหรับโครงการที่กระทรวงศึกษาธิการให้ความเห็นชอบแล้วจะต้องไม่เกินร้อยละ 10 ของกำไรสุทธิก่นหักรายจ่ายเพื่อการกุศลสาธารณะหรือเพื่อสาธารณประโยชน์และรายจ่ายเพื่อการศึกษาหรือเพื่อการกีฬา |

จากโครงการ “ให้1 ได้ 2” ที่ให้สิทธิลดหย่อนการบริจาคเพิ่มเพื่อการกุศาลสาธารณ

ตามปกติ สำหรับผู้ที่บริจาคเงินหรือทรัพย์สินให้แก่ กองทุนฟื้นฟูสมรรถภาพคนพิการตามกฎหมายว่าด้วยการฟื้นฟูสมรรถภาพคนพิการ กองทุนส่งเสริมการจัดสวัสดิการสังคม ตามกฎหมายว่าด้วยการส่งเสริมการจัดสวัสดิการสังคม กองทุนคุ้มครองเด็กตามกฎหมายว่าด้วยการคุ้มครองเด็ก หรือกองทุนพัฒนากีฬาแห่งชาติที่จัดตั้งตามมติคณะรัฐมนตรีเมื่อวันที่ 16 กุมภาพันธ์ 2542 สามารถนำรายจ่ายไปหักเป็นรายจ่ายไดเท่าจำนวนที่จ่ายจริง

|  |  |  |
| --- | --- | --- |
| ผู้บริจาค | สิทธิบริจาค | สิทธิประโยชน์ที่ผู้บริจาคจะได้รับ |
| บุคคลธรรมดาบริษัทหรือห้างหุ้นส่วนนิติบุคคล | บริจาคเป็นเงินได้อย่างเดียวบริจาคเป็นเงินหรือทรัพย์สินก็ได้ | หักลดหย่อนได้ตามจำนวนที่บริจาคจริง แต่เมื่อรวมกับเงินบริจาคกรณีอื่นแล้วต้องไม่เกินร้อยละ 10 ของเงินได้ทั้งหมดที่ได้รับหลังจากหักค่าใช้จ่ายและค่าลดหย่อนอื่น ๆ ตามกฎหมายแล้วหักเป็นรายจ่ายได้ตามจำนวนที่บริจาคแต่เมื่อรวมกับรายจ่ายเพื่อการกุศลสาธารณะแล้ว ต้องไม่เกินร้อยละ 2 ของกำไรสิทธิก่อนหักรายจ่ายเพื่อการกุศลสาธารณะ |

ข้อมูลจาก กรมสรรพากร e-Revenue..

ประเด็นเสนอ เพื่อโปรดทราบ

มติที่ประชุม รับทราบ

**๘.2 เรื่อง การประชุมเชิงปฏิบัติการ การเงินบัญชีพัสดุ โรงเรียน**

 **ประจำปีงบประมาณ 2558**

สพป.สิงห์บุรี ได้จัดการประชุมเชิงปฏิบัติการ การเงินบัญชีพัสดุ โรงเรียน ประจำปี

งบประมาณ ๒๕๕๘ เมื่อวันที่ ๔ เมษายน ๒๕๕๘ สรุปผลการประชุม ดังนี้

1. มีผู้เข้าประชุมทั้งสิ้น 116 คน โดยแบ่งเป็น

(๑.๑) ผู้ที่ประสงค์เข้าร่วมประชุม จำนวน 40 โรงเรียน จำนวน 95 คน

(ไม่มาประชุมตามที่สมัครไว้ จำนวน 5 คน)

 (๑.๒) มีผู้สังเกตการณ์เพิ่มเติม จำนวน 10 โรงเรียน 21 คน ได้แก่

โรงเรียนชุมชนวัดพระนอนจักรสีห์ จำนวน 4 คน /โรงเรียนวัดระนาม จำนวน 2 คน /โรงเรียนวัดบ้านกลับ จำนวน 5 คน /โรงเรียนวัดเชียงราก จำนวน 1 คน /โรงเรียนวัดโบสถ์ (อ.ท่าช้าง) จำนวน 1 คน /โรงเรียนบ้านคูเมือง จำนวน 3 คน / โรงเรียนวัดไผ่ดำ จำนวน 1 คน / โรงเรียนบ้านทุ่งกลับ จำนวน 1 คน /โรงเรียนวัดตุ้มหู จำนวน 2 คน /.โรงเรียนวัดศรัทธาภิรม จำนวน 1 คน

๒๙

1. จากแบบสอบถาม พบว่าสามารถนำความรู้ไปใช้ในการปฏิบัติงานได้ ดังนี้

(๒.1) การปฏิบัติงานในระบบ e–gp อยู่ในระดับมาก ร้อยละ 60.76 และระดับมาก

ที่สุด ร้อยละ 16.46 แต่ยังมีอีกร้อยละ 3.80 ที่นำไปใช้ในการปฏิบัติงานได้น้อยที่สุด

 (2.๒) การดำเนินงานตามระเบียบสำนักนายกรัฐมนตรีว่าด้วยการพัสดุ 2535 และ

ที่แก้ไขเพิ่มเติม อยู่ในระดับมาก ร้อยละ 63.28 และระดับมากที่สุด ร้อยละ 16.46 แต่ยังมีอีกร้อยละ 3.80 ที่นำไปใช้ปฏิบัติงานได้น้อยที่สุด

(๒.3) กระบวนการปฏิบัติงานการเงิน บัญชีโรงเรียน อยู่ในระดับมาก ร้อยละ 64.55

อยู่ในระดับมากที่สุด ร้อยละ 18.99 แต่ยังมีอีกร้อยละ 3.80 ที่นำไปใช้ปฏิบัติงานได้น้อยที่สุด

1. มีข้อสังเกตว่า : ด้านความรู้และการนำไปใช้ในการปฏิบัติงานได้ พบว่า อยู่ในระดับดี

ทั้ง 3 เรื่อง เฉลี่ยร้อยละ 62.86

1. กรณีที่นำไปใช้ประโยชน์ในการปฏิบัติงานได้น้อยที่สุด เนื่องจากไม่ใช่เจ้าหน้าที่

ผู้รับผิดชอบงานโดยตรง เช่น เจ้าหน้าที่พัสดุ จะตอบว่าใช้ประโยชน์ในการปฏิบัติงานกระบวนการปฏิบัติงานการเงินบัญชีโรงเรียนน้อยที่สุด เจ้าหน้าที่การเงินบัญชี ตอบการใช้ประโยชน์ในการปฏิบัติงานระบบ e-gp และระเบียบพัสดุน้อยที่สุด

1. สรุปข้อเสนอแนะของผู้เข้าร่วมประชุม ดังนี้ ผู้เข้าร่วมประชุมส่วนใหญ่ ต้องการให้จัด

ประชุมทุกปี โดยการแยกประชุมระหว่างเจ้าหน้าที่การเงิน บัญชี และเจ้าหน้าที่พัสดุ โดยเน้นข้อสังเกตที่ตรวจพบ และแจ้งวิธีการปฏิบัติงานให้ชัดเจน เพื่อจะได้ปฏิบัติได้ถูกต้องต่อไป

ประเด็นเสนอ เพื่อทราบ และเห็นควรนำเสนอผู้บริหารสถานศึกษาทราบ

มติที่ประชุม รับทราบ

**ระเบียบวาระที่ ๔ เรื่องที่เสนอให้ที่ประชุมพิจารณา**

**๑.๓ เรื่อง การประชุมผู้บริหารสถานศึกษา ประจำเดือน เมษายน ๒๕๕๘**

สำนักงานเขตพื้นที่การศึกษาประถมศึกษาสิงห์บุรี ได้กำหนดการประชุมผู้บริหาร

สถานศึกษาสังกัดสำนักงานเขตพื้นที่การศึกษาประถมศึกษาสิงห์บุรี ประจำเดือน เมษายน ๒๕๕๘ ครั้งที่ ๔/๒๕๕๘ ในวันศุกร์ที่ ๒๔ เมษายน ๒๕๕๘ เวลา ๐๘.๓๐ น. ณ ศูนย์ศึกษาวสุภัทร อาคารเฉลิมพระเกียรติฯ โรงเรียน วัดพรหมสาคร ตามกำหนดการที่แนบ (การแต่งกาย : ชุดเครื่องแบบข้าราชการสีกากี)

ประเด็นเสนอที่ประชุมเพื่อพิจารณา รูปแบบกำหนดการประชุม แบบครึ่งวัน หรือ

เต็มวัน สรุปดังนี้

เวลา ๐๘.๐๐ – ๐๘.๓๐ น. ลงทะเบียน-รับเอกสาร

เวลา ๐๘.๓๐ – ๐๘.๔๕ น. การนำเสนอผลการดำเนินงานของ สพป.สิงห์บุรี (ใช้เวลา ๑๕ นาที)

เวลา ๐๘.๔๕ – ๐๙.๓๐ น. พิธีเปิดการประชุม และการนำเสนอจุดเน้นสำคัญ

เรื่อง สรุปผลการดำเนินงาน ปีการศึกษา ๒๕๕๗ และการมอบรางวัล

(ผลการทดสอบ O-NET / งานศิลปหัตถกรรมนักเรียน) (ใช้เวลา ๔๕ นาที)

เวลา ๐๙.๓๐ – ๑๑.๐๐ น. การบรรยายพิเศษ เรื่อง ทิศทางการปฏิรูปการศึกษา โดย นายชาลี ตั้งจีรวงษ์

 สมาชิกสภาปฏิรูปแห่งชาติ (จังหวัดสิงห์บุรี) (ใช้เวลา ๑ ชั่วโมงครึ่ง)

เวลา ๑๑.๐๐ – ๑๒.๐๐ น. การประชุมตามระเบียบวาระฯ (ใช้เวลา ๑ ชั่วโมง)

เวลา ๑๒.๐๐ น. พักรับประทานอาหารกลางวัน

เวลา ๑๓.๐๐ – ๑๖.๓๐ น. ประชุมผู้บริหารสถานศึกษา (ต่อ)

หมายเหตุ กำหนดการประชุมนี้ อาจเปลี่ยนแปลงได้ตามความเหมาะสม

๓๐

 ผอ.สพป.สิงห์บุรี ได้นำเสนอประเด็นกิจกรรมในการประชุม เพื่อให้ที่ประชุมพิจารณา ดังนี้

1. มีการนำนักเรียนที่ได้รับรางวัลตามผลการดำเนินงานเมื่อปีการศึกษา ๒๕๕๗ มารับรางวัล เน้นที่นักเรียน หรือ
2. มีการบรรยายพิเศษ หรือ
3. มีการประชุมแบบเต็มวัน หรือ ครึ่งวัน และจะมีกิจกรรมอะไรบ้าง

ประเด็นเสนอ เพื่อโปรดพิจารณา

มติที่ประชุม รับทราบและเห็นชอบในหลักการตามกำหนดการข้างต้น โดยมีประเด็นเพิ่มเติม ดังนี้

1. การมอบรางวัลนักเรียน ผลการทดสอบ O-NET (กลุ่มนิเทศฯ)

- นักเรียนที่ได้คะแนนเต็ม / สูงสุด ทั้งหมด ๘ กลุ่มสาระวิชา ชั้น ป.๖ และ ม.๓

๒) การมอบรางวัลถ้วยเกียรติยศ ให้กับอำเภอที่มีผลการสอบ O-NET สูงสุด

๓) การมอบรางวัลงานศิลปหัตถกรรมนักเรียน (กลุ่มส่งเสริมการจัดการศึกษา)

- เกียรติบัตรรางวัล ๑๑ รางวัล

๔) การเชิญวิทยากรมาบรรยายพิเศษ ใช้เวลา ๑ ชั่วโมงครึ่ง

๕) รอง ผอ.สพป.สิงห์บุรี ที่ดำเนินการประชุมตามระเบียบวาระฯ ประกอบด้วย

รองฯ วารุณีย์ บุญคง รองฯ สุเชษฐ ประชากุล รองฯ เรวัฒ ชมภูเจริญ

**๒. เรื่อง กรณีศึกษา การจัดงานส่งเสริมค่านิยมความกตัญญูและสืบสานประเพณี**

 **สงกรานต์ สพป.สิงห์บุรี กับ ระบบการควบคุมกำกับของรองผู้อำนวยการ**

 **สพป.สิงห์บุรี ในกิจกรรมต่าง ๆ**

ประเด็นเสนอ เพื่อโปรดพิจารณา ประเด็นการวางระบบการควบคุม กำกับ ดูแลของ รอง ผอ.สพป.สิงห์บุรี ประจำพื้นที่ เกี่ยวกับการเข้าร่วมกิจกรรมของ สพป.สิงห์บุรี ควรมีการพูดคุยและทำความเข้าใจในการเข้าร่วมกิจกรรม เพื่อความพร้อมเพรียงกันในการจัดงานและการจัดกิจกรรมต่าง ๆ และหากมีความจำเป็นไม่สามารถเข้าร่วมกิจกรรมได้ ควรมีการแจ้งให้ทราบก่อน

มติที่ประชุม รับทราบและดำเนินการ

**๓. เรื่อง การแก้ปัญหาโรงเรียน**

ประเด็นเสนอ เพื่อโปรดพิจารณา การแก้ปัญหาโรงเรียน ๒ โรงเรียน ได้แก่ โรงเรียนชุมชนวัดม่วง และโรงเรียนชุมชนวัดพระนอนจักรสีห์

มติที่ประชุม รับทราบและดำเนินการ สรุปประเด็น เป็นเรื่องภายในของโรงเรียน และทั้ง ๒ โรงเรียน มีกระบวนการดำเนินการ โดย รอง ผอ.สพป.สิงห์บุรี เข้าไปดูแลแก้ปัญหา เพื่อยุติปัญหา โดยใช้วิธีสมานฉันท์

**ระเบียบวาระที่ ๕ เรื่องอื่น ๆ**

 **(ไม่มี)**

เลิกประชุมเวลา ๑๓.๓๐ น.

 นางศศิธร ครองศิล

 ผู้จดรายงานการประชุม

 นายสุรชัย แย้มสวัสดิ์

 ผู้ตรวจรายงานการประชุม